text: 1Pagatapos ta si, initao tang tatang ba-long langit ig ba-long tanek. Anda ra tang dating langit ig tanek ig anda ra ka tang talsi. 2Ig initao tang Sagradong Siodad, ang ba-long Jerusalem, ang agpababak ang nagalin ong Dios don ong langit. Ig bindoat dang masinlo rang pisan pario tang babay ang karasalen ang listo rang bomagat ong magimong katawa na. 3Naba-yano tang tatang bosis ang nagalin ong trono ang ganing, "Mandian ang istaran tang Dios asia ra ong mga taw! Mistar da tanandiang aroman nira, ig tanira magimong mga tawan na ra. Maka-pen da nirang pirmi tang Dios [ig tanandia tang magimong Dios nira]. 4Ig piden tang Dios tang mga lok nira. Anda ray kamatayen, anda ray mga pongaw, mga tangit, ig mga masit tenged nagta-lib da tang dating mga bagay." 5Ig ganing tang kakarong ong trono, "Mandian ba-lono ra tang tanan ang bagay!" Ig inaning na ong yen, "Isolat mo, tenged ang mga bitalang na matod ig mataligan." 6Oman ganing ong yen, "Natapos da! Yo tang Alpha ig ang Omega, ang yay ang Impisa ig ang Kataposan. Ang sinopay agkoawen i-dolo ong nandiang anday bayad tang wing magalin ong toro-bodan ang pagtorol ta kaboi. 7Ang tanan ang asia yay ang i-dolo ong mga mamandeg. Yo tang magimong Dios nira, ig tanira magimong anao. 8Piro makaeled tang kaboton tang mga gengeldan ang mamagosoy ong yen, ang mga indi mamagto ong yen, ang mga pagboat ta malalaway, mga manigpatay ta taw, mga pamangombabay obin pamangonlali, mga kamimintas, mga pamagto ong dios-diosan, ig ang tanan ang bo-lien. Ang paningan tang tanan ang narin anday doma kondi ang talsing gapoy ig dadaba-daba tang asopri. Na ya ray ang aggoyan ta yadoang kamatayen." 9Mandian, napalenget ong yen tang tata ong pitong anghil ang pamagekel tang mangkok ang ponok tang pitong oring sarot. Ganing tanandia, "Tania! Ipaitao ong nio tang babay ang karasalen ong Karniro." 10Oman ginaemano tang Ispirito Santo, ig ingkelano tang anghil ong dibabaw tang tatang mabael ig alawig ang bokid. Pinaita na ong yen tang Jerusalem, ang Sagradong Siodad, ang agpababak nagalin ong Dios don ong langit. 11Makilaw ang pa-dekan tenged ong ayag tang Dios, ig sisinggat pario ong tatang maralen ang bato, pario ong aspi, ig maliraw ang midio kristal. 12Ang siodad galibotan ta alawig ig mabaked ang enged ang padir. Ang padir ang narin may dosi kaportan na, ig kada portan agbantayan ta anghil. Gasolat ka don ong mga portan tang aran tang tampolok may doroang tribo tang Israel. 13May tolong portan na ong kada binit tang padir: tolo ong tere-lan, tolo ong abagat, tolo ong kambian, tolo ong gako-pan. 14Ang adili tang siodad agpa-deng ong dosi ka pondasionan ang gasolatan tang mga aran tang dosi ka apostolisan tang Karniro. 15Ang anghil ang minitala ong yen may ekel nang pantaket ang bolawan agod taketen na tang siodad asta ang mga portan ig ang mga padir na. 16Ang siodad ang asi koadrado ang enged. Mga monopa tang kaboat na maning ka don tang kala-bang na. Sinaket tang anghil tang siodad. Doroang ribo may epat ang gatos ang kilomitro tang kaboat ig kala-bang na, maning ka don tang kalawig na. 17Sinaket na ka tang padir ig enem ang polok may limang mitro tang kalawig na, (ig ang mitroan tang anghil pario ka ong mitroan ta taw.) 18Batong aspi tang padir ang asi, ig ang siodad porong bolawan ang doro kasinggat ang midio kristal. 19Ang mga batong pondasion tang padir gabetek-betekan ta tanan ang klasi tang batong maralen. Ang primirong batong pondasion na aspi, ang yadoa sapiro, ang ya-lo kalsidonia, ig ang yapat ismiralda. 20Ang yalima ay sardokina, ang yanem kornalina, yapito krisolito, ig ang yawalo birilo. Ang yasiam topasio, yapolok krisopasio, yaonsi asinto, ig ang yadosi amatista. 21Pirlas tang dosing portan na, kada tata boat ong tatang mabael ang pirlas. Ang karsada tang siodad ang asi poros bolawan ig sisilang ang midio kristal. 22Initao ang anday timplo ong siodad tenged ang Ampoan ang Dios ang Makagagaem ong tanan ig ang Karniro, tanira ya ray ang pagsirbing timplo don. 23Belag da ta kaministiran ong siodad ang asi tang kaldaw ig ang bolan, tenged ang ayag tang Dios tang pagtorol ta kayagan don, ig ang Karniro tang pagsirbing tolok. 24Ang mga taw ong kalibotan mayagan tang sinag tang siodad ang asi, ig ang mga adi ong bilog ang kalibotan mamagekel tang mga manggad nira don. 25Ang mga portan tang siodad ang asi magapon ang abri, ig indi ra enged siradoan tenged anda ra kay labi don. 26Ang mga masisinlo ig maralen ang bagay tang tanan ang nasion e-lan ong siodad ang asi. 27Piro anday ma-led don ang maboling ong pama-dek tang Dios, obin maski sinopay pamagboat ta kaeyakan obin pamagbo-li. Ang ma-led lamang don anday doma kondi ang mga taw ang mga aran nira gasolat ong libro tang Karniro, ang yay ang listan tang mga taw ang may kaboing anday kataposan.


c: text/html

text:
Unibersidad sa Pilipinas
Ang Unibersidad sa Pilipinas (UP) ang nangunang unibersidad o kolehiyo sa Pilipinas. Kini usa ka unibersidad nga estado (state university) ug ang nag-inusarang unibersidad nga nasyonal. Ang mga campus niini mao ang: UP Diliman, ang nangunang campus, nahimutang sa Dakbayan sa Quezon; ang UP Manila, ang orihinal nga campus, nahimutang sa Padre Faura, Manila; ang UP Los Baños, sa Los Baños, Laguna, ang UP Visayas, kung diin ang meyn nga campus nahimutang sa Miag-ao, Iloilo ug adunay kolehiyo sa UP Cebu, UP Iloilo ug UP Tacloban; ang UP Mindanao nga nahimutang sa Dakbayan sa Davao; ang UP Open University nga gihimo para sa distance learning; ug ang pinakaulahi, ang UP Baguio.
Kasaysayan[usba | edit source]
Natukod ang UP niadtong 1908 pinaagi sa usa ka balaod nga gipasa sa Lehislatura sa Pilipinas subay sa mando nga nagagikan sa Kagamhanan sa Estados Unidos. Ang maong balaod mao ang gitawag nga Act No. 1870 kun University Act. Sa pagkakaron, ang UP gitawag nga "the nation's premier university" pinaagi sa Senate Resolution No. 276 nga gipasa sa Senado sa Pilipinas.
Mga sumpay sa gawas[usba | edit source]
- University of the Philippines Baguio
- University of the Philippines Cebu
- University of the Philippines Diliman
- University of the Philippines Los Baños
- University of the Philippines Manila
- University of the Philippines Mindanao
- University of the Philippines Visayas
- University of the Philippines System
- University of the Philippines Open University

robotstxt: allowed

filter: keep


text: 1Sa human niining mga butanga, nadungog ko ang daw usa ka dakung panon sa langit, nga nagapamulong: Aleluya. Ang kaluwasan, ug ang himaya, ug ang gahum iya sa atong Dios: 2Kay ang iyang mga paghukom mga matuod ug mga matarung; kay gihukman niya ang dakung bigaon, ang nagahugaw sa yuta tungod sa iyang pagpakighilawas, ug gipanimaslan niya ang dugo sa iyang mga ulipon diha sa mga kamot sa bigaon. 3Ug nanagpamulong sila sa ikaduha: Aleluya. Ug ang iyang aso nagautbo sa mga katuigan nga walay katapusan. 4Ug nanagyaub sa yuta ang kaluhaan ug upat ka mga anciano, ug ang upat ka mga binuhat nga buhi ug gisimba nila ang Dios, nga nagalingkod sa trono, nga nagapamulong: Amen: Aleluya. 5Ug gikan sa trono miabut ang usa ka tingog, nga nagaingon; Dayega ninyo ang atong Dios, ngatanan kamo nga iyang mga ulipon, ug kamo nga nangahadlok kaniya, mga gagmay ug mga dagku. 6Ug nadungog ko ang tingog ingon sa usa ka dakung panon nga langitnon, ug ingon sa hinaganas sa daghanang mga tubig, ug ingon sa tingog sa makusog nga mga dalugdug, nga nagaingon: Aleluya; kay naghari ang atong Ginoong Dios nga Makagagahum. 7Managkalipay kita, ug managhugyaw ug igahatag ta kaniya ang himaya: kay ang kasal sa Cordero, nagaabut na, ang iyang asawa nagaandam na sa iyang kaugalingon. 8Ug gitugot kaniya ang pagpabisti sa lino nga manipis masinaw ug mahinlo; kay ang lino nga manipis mao ang mga buhat nga matarung sa mga balaan. 9Ug siya miingon kanako: Isulat mo: Bulahan ang mga dinapit sa panihapon sa kasal sa Cordero. Ug siya nagaingon kanako: Kini mao ang matuod nga mga pulong sa Dios. 10Ug miyaub ako sa iyang mga tiil, aron sa pagsimba kaniya ug siya nagingon kanako: Magmatngon ka nga dili magbuhat niana; ako masigka-ulipon mo ug sa imong mga igsoon, nga nagabaton sa pagpamatuod ni Jesus; magsimba ka sa Dios; kay ang pagpamatuod ni Jesus mao ang espiritu sa tagna. 11Ug nakita ko nga naablihan ang langit, ug ania karon, usa ka kabayo nga maputi, ug siya nga nagakabayo niini, mao ang ginanganlan Matinumanon ug Maminatud-on; ug sa pagkamatarung nagahukom ug nagapanggubat. 12Ug ang mga mata ingon sa siga sa kalayo, ug daghan nga mga diadema sa ibabaw sa iyang ulo; ug may nasulat nga usa ka ngalan nga walay bisan kinsa nga nakasabut kondili siya ra gayud. 13Ug siya sinul-oban sa usa ka panapton nga natina sa dugo, ug ang iyang ngalan gitawag: ANG PULONG SA DIOS. 14Ug ang mga kasundalohan sa langit nagasunod kaniya nga nanagkabayo sa mga kabayo nga maputi, nga sinul-oban sa lino nga manipis, maputi ug mahinlo. 15Ug sa iyang baba nagagula ang usa ka espada nga mahait, aron uban niini panigbason niya ang kanasuran; ug sila pagaharian niya sa barras nga puthaw, ug siya nagagiuk sa pug-anan sa vino sa kabangis sa kaligutgut sa Dios, ang Makagagahum. 16Ug sa iyang panapton ug sa iyang dapidapi nahasulat kini nga ngalan: HARI SA MGA HARI, UG GINOO SA MGA GINOO. 17Ug nakita ko ang usa ka manolonda, nga nagatindog diha sa adlaw; ug nagasinggit sa dakung tingog, nga nagapamulong sa tanan nga kalanggaman, nga nagalupad sa tunga-tunga sa langit: Umari kamo, panagtigum kamo sa dakung panihapon sa Dios. 18Aron makakaon kamo sa unod sa mga hari, ug sa unod sa mga capitan, ug sa unod sa mga kusgan nga mga tawo, ug sa unod sa mga kabayo ug sa mga nagakabayo kanila: ug sa unod sa tanan nga mga tawo: mga may kagawasan, ug mga ulipon, mga gagmay ug mga dagku usab. 19Ug nakita ko ang mananap nga mapintas, ug ang mga hari sa yuta, ug ang ilang mga kasundalohan, nga nanagtigum sa pagpakiggubat batok sa nagakabayo sa kabayo ug batok sa iyang mga kasundalohan. 20Ug hingdakpan ang mananap nga mapintas, ug uban kaniya ang bakakon nga manalagna, nga nagbuhat sa mga ilhanan sa atubangan niya, nga tungod niana gipasalaag niya ang mga mingdawat sa timaan sa mananap nga mapintas, sila nga nanagsimba sa iyang larawan. Gipanambug silang duha nga mga buhi sa linaw nga kalayo, nga nagadilaab sa azufre. 21Ug ang uban gipatay pinaagi sa espada, nga nagagula sa baba niya nga nagakabayo sa kabayo; ug nangabusog ang tanan nga mga langgam sa unod nila.


text:
Samtang ang among mga kaagi ug mga kasinatian managlahi, kami managsama nga adunay hugot nga pasalig kang Jesukristo, sa usag usa, ug sa among mga silingan. Tan-awa kini nga mga istorya kabahin sa pagtuo sa inadlaw nga pagpakabuhi sa Mormons. Mahimo sab kang makighimamat sa Mormons dinhi .
Ang
among hugot nga pagtuo nag-impluwensya sa hapit tanang aspeto sa among kinabuhi. Labaw kay
sa yano lang nga pagtuo kang Jesukristo, naningkamot kami sa pagdala sa Iyang mga
pagtulun-an sa panimalay, sa trabaho ug sa atong komunidad. Aniay pipila ka kultural nga mga
prayoridad nga gihuptan sa mga miyembro sa Simbahan sa tibuok kalibutan.
Kitang tanan espiritu nga mga anak sa usa ka mapinanggaong Langitnong Amahan kinsa mipadala kanato dinhi sa yuta aron magkat-on ug molambo sa mortal nga kahimtang. Isip Mormons, mga sumusunod kami ni Jesukristo. Nagpakabuhi kami sa pagserbisyo Kaniya ug sa pagtudlo sa Iyang mahangturon nga plano alang sa matag usa kanato.
Salamat sa paghangyo nga mobisita ang mga misyonaryo sa Ang Simbahan ni Jesukristo sa mga Santos sa Ulahing mga Adlaw. Kontakon ka nila sa dili madugay.
Mag-order og libre nga Basahon ni Mormon
Salamat sa pagpangayo og Basahon ni Mormon gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Salamat sa pagpangayo og Balaan nga Biblia gikan sa Ang Simbahan ni Jesukristo sa mga Santos sa Ulahing mga Adlaw. Kontakon ka sa mga misyonaryo sa dili madugay.
Pag-alagad sa Uban
Kitang Tanan Makaalagad
Si Jesukristo miingon “Walay bisan kinsa nga may gugma nga labaw pa niini, nga ang usa ka tawo magahalad sa iyang kinabuhi sa pagpakamatay alang sa iyang mga higala” (Juan 15:13). Wala kini magpasabut nga kinahanglang kita magpakamatay aron sa pagpakita sa atong gugma alang sa atong mga higala. Atong gitugyan ang atong mga kinabuhi kada higayon nga atong unahon ang panginahanglan sa uban sa dili pa ang atoa. (Ug ang “mga higala” nga gihisgutan sa kasulatan sa ibabaw mahimong sabton nga ang tanan nga atong ikahimamat, tungod kay si Jesus misugo usab kanato sa “paghigugmaay sa usag usa.”)
Atong ihalad ang atong mga kinabuhi pinaagi sa pag-alagad. Ang mga miyembro sa Simbahan adunay daghang mga oportunidad sa pag-alagad. Makahimo kita og gamay nga buhat sa kalooy alang sa atong mga silingan, moapil sa pag-alagad sa komunidad, motuman sa mga responsibilidad diha sa atong lokal nga mga kongregasyon o mohatag og dinagko nga kontribusyon sa humanitarian nga paningkamot sa Simbahan. Kini nga mga aksyon, madako o magamay, makapabati nato og kalipay nga makonektar sa atong mga kaigsoonan ug magpahinumdom nato nga ang Dios sa kasagaran mohimo nato isip tubag sa mga pag-ampo sa uban.
Ang Katuyoan sa Pag-alagad
Usa ka silingan nga magtiayon mitabang sa dihang ilang nakita ang usa ka inahan nga walay bana nga mibalhin ngadto sa gamay nga balay sa tupad. Nahurot ang ilang tibuok Sabado sa pag-alsa og karton, paglimpyo sa salog ug paglingaw sa duha ka gagmay mga anak sa babaye. Sa dihang nahuman na ang trabahoon, ang inahan miimbitar sa iyang bag-ong mga silingan sa panihapon sa misunod nga semana aron sa pagpakita sa iyang pagpasalamat. Sa sinugdanan mibalibad sila tungod kay klaro kaayo nga naglisud siya, apan namugos siya uban sa mga luha nga migawas sa iyang mga mata. Ang magtiayon nakaamgo nga ang pagdawat sa iyang kaayo makapalambo sa panaghigalaay ug pagtahud kay sa ilang tinud-anay nga maayong pamatasan.
Ang Simbahan ni Jesukristo sa mga Santos sa Ulahing mga Adlaw nagtudlo nga tungod kay ang tanan nga atong naangkon nagagikan sa Dios, kinahanglan nga andam kitang mopakigbahin niining tanan—gikan sa atong mga kabtangan ug kwarta ngadto sa atong panahon ug mga talento—aron sa pagtabang sa uban nga nanginahanglan (Ug importante nga hinumduman nga kitang tanan nanginahanglan). Kon kita moalagad sa uban gipahinumduman kita nga walay bisan unsa niining kinabuhia ang molungtad sama sa talikala nga atong nahimo sa ubang mga tawo, ug walay laing mas maayo nga paagi sa pagkonektar sa atong mga kaugalingon ngadto sa uban kay sa pagtambayayong alang sa atong hiniusang kaayohan. Si Spencer W. Kimball, kanhi propeta, mipasabut: “Ang Dios nagpakabana kanato, ug Iya kitang pagabantayan. Apan sa kasagaran pinaagi kini sa laing tawo nga iyang tubagon ang atong mga panginahanglan” (“The Abundant Life,” Tambuli , Hun 1979, 3). Ang Dios adunay gahum sa paghimo Mismo sa Iyang buhat, apan Siya motugot nato sa pagtabang tungod sa pinakanindot nga pagbati nga atong mabati kon kita moalagad.
Sa Unsa nga Paagi Kita Makaalagad
Paghunahuna og usa ka tawo kinsa ingon og hingpit nga makabarug sa kaugalingon—usa ka tawo kinsa adunay maayong trabaho, dunay nindot nga balay ug malipayon sa kinatibuk-an. Makahatag ba gihapon kita og pag-alagad niini nga tawo? Kinahanglan ba, ingon og sila wala na magkinahanglan og tabang? Ang ebanghelyo ni Jesukristo nagtudlo nato nga ang tanan makabenepisyo sa pag-alagad ug maalagaran sa uban. Ang pag-alagad dili lamang mahitungod sa paghatag sa panginahanglan apan mahitungod usab kini sa pagpakita og gugma sa atong mga kaigsoonan.
Ang usa ka tawo lisud kaayong motawag sa iyang kaugalingon nga usa ka Kristiyano nga walay pagbati og tumang obligasyon ug tinguha sa pagserbisyo sa iyang isigka tawo. Si Jesukristo mitudlo nato sa “paghigugma sa usag usa” samtang dinhi pa Siya sa yuta, ug miingon usab siya, “Ang tanang tawo makaila nga kamo mga tinun-an ko pinaagi niini, kon kamo maghigugmaay ang usa sa usa” (Juan 13:35). Ang paagi sa pagpakita og gugma alang sa Dios mao ang pag-alagad sa usag usa. Swerte, ang lain-lain mga paagi nga kita makasagubang sa kabudlay sa uban walay kinutuban. Hunahunaa ang tanang pinansyal, emosyonal, pisikal ug espiritwal nga tabang nga atong ikahatag sa uban. Hunahunaa ang imong kaugalingong mga talento. Tingali maayo ka sa mga numero, ikaw mamugnaon kaayo, dili ka dali nga masuko—bisan unsa. Hunahunaa unsa ang mga kahulugan niadto nga mga talento kon imong ipakigbahin sa uban kinsa nagkinahanglan sa imong piho nga matang sa eksperto. Bisan ang gamay nga butang nga atong gihimo, sama sa pagtabang sa usa ka tawo sa ilang tanaman o pag-abli og pultahan, makapasayon og gamay sa kinabuhi alang nila. Ang usa ka tawo dili kinahanglan nga motan-aw og layo aron sa pagpangita og mga oportunidad sa pagdonar sa ilang panahon ug kusog. Ang nakaanindot sa pagsunod sa ehemplo ni Kristo mao nga dili ta kinahanglan motimbang-timbang kinsa, kanus-a o unsaon nato pag-alagad, molihok lamang ta. Ang pag-alagad mahimong planohon o himoon dayon, alang sa tawo nga atong nailhan o sa usa ka dumuduong. Ang Kristohanong pag-alagad dili magtinguha og pahalipay, dili modawat og ganti ug naaghat pinaagi sa gugma.
Mga Oportunidad sa Pag-alagad
Ang Simbahan ni Jesukristo sa mga Santos sa Ulahing mga Adlaw nagdumala og daghang mga sentro sa home storage, mga cannary, ug mga pasilidad sa pagproseso nga nagtanyag og lain-laing mga oportunidad sa pagboluntaryo ug pag-alagad.
Ang United Way usa ka tibuok kalibutan nga network nga nagtinguha sa kaayohan sa tanan, ug nagmugna og mga oportunidad alang sa usa ka mas maayo nga kinabuhi alang sa tanan, pinaagi sa pag-focus sa tulo ka key building blocks sa edukasyon, kinitaan ug panglawas. PAGPUYO NGA NAGKAHIUSA usa ka tawag sa paglihok alang sa tanan nga mahimong kabahin sa kausaban. Alang sa mga oportunidad sa pag-alagad ug pagboluntaryo nga gihatag sa The United Way sa imong dapit, palihug adto sa:
Dugang sa domestic disaster relief, ang American Red Cross nagtanyag og compassionate services sa lima ka laing mga dapit: pag-alagad sa komunidad nga makatabang sa timawa; pagsuporta ug paghupay sa mga sakop sa militar ug sa ilang mga pamilya; ang pagkolekta, pagproseso ug pag-apud-apod sa makaluwas sa kinabuhi nga dugo ug mga produkto sa dugo; mga programa sa edukasyon nga nag-awhag og panglawas ug kahilwasan; ug mga programa sa internasyonal nga kahupayan ug kalamboan. Alang sa mga oportunidad sa pagboluntaryo nga gihatag sa American Red Cross sa imong dapit, palihug adto sa:
Nangita ka ba og mga paagi nga makatabang sa imong komunidad? All for Good makapayano sa pagpangita ug pagpakigbahin sa mga kalihokan sa pagboluntaryo uban sa mga higala ug pamilya. Nadasig sa panawagan sa Presidente sa Estados Unidos sa pagpaapil sa daghang mga Amerikano sa pag-alagad, grupo sa mga indibidwal gikan sa mga sektor sa teknolohiya, marketing, ug sa publiko nag-abut aron sa paghimo og open source application nga makatugot nimo sa pagpangita ug pagpakigbahin og mga boluntaryong mga kalihokan. Sa pagpangita og mga oportunidad sa pag-alagad ug pagboluntaryo sa imong dapit, palihug adto sa:
Si Jesukristo Mao ang Hingpit nga Ehemplo sa Pag-alagad
Human sa Iyang katapusang panihapon dinhi sa kalibutan, si Jesukristo milingkod uban sa Iyang mga disipulo, nga nakahibalo nga hapit na kuhaon ang Iyang mortal nga kinabuhi. Nasayud Siya nga mag-antus Siya alang sa mga sala sa kalibutan. Nasayud Siya nga usa sa Iyang mga apostoles mobudhi Kaniya ngadto sa manggugubot nga panon nga molansang Kaniya. Bisan og Siya mibati sa kalisud niining tanang bug-at nga mga hunahuna, si Jesukristo mapainubsanong miluhod ug mihugas sa mga tiil sa Iyang mga disipulo sa wala pa Niya sila biyai. Ang Anak sa Dios, kinsa nagpuyo og hingpit nga kinabuhi, adunay gahum sa pag-ayo sa masakiton ug pagbanhaw sa mga patay, ug sa pag-usab sa tubig ngadto sa bino, mihimo niining yano ug mapaubsanong buhat sa pag-alagad. Walay usa nga mas gamhanan o mas takus sa debosyon nga sukad nagpuyo, gawas Niya nga miluhod ug milimpyo sa mga tiil sa Iyang mga disipulo. Ang Manluluwas naghatag sa hingpit nga ehemplo sa pag-alagad. Ang kada minuto sa Iyang pangalagad dinhi sa kalibutan gigahin sa pag-alagad sa Iyang isig ka tawo.
Gipakaon Niya ang gigutom. Giayo Niya ang mga masakiton. Gipanalanginan Niya kadtong nanginahanglan. Nag-alagad Siya pinaagi sa pagtudlo. Bisan isip usa ka dose anyos nga batang lalaki, siya “anha na sa balay sa [Iyang] amahan” (Lucas 2:49). Tingali lisud ang pagpaningkamot sa pagsunod sa hingpit nga ehemplo ni Kristo sa pag-alagad, apan kita makahinumdom nga bisan ang atong pinakagamay nga mga aksyon nagpakita sa atong determinasyon nga mahimong sama Kaniya. Kon kita mobisita sa masakiton o sa masulub-on, mahisama na kita ni Jesus. Kon kita motabang sa atong mga silingan sa pag-ayo sa ilang atup, kon mohatag kita og pagkaon ngadto sa usa ka tawo nga nagkinahanglan niini, kon kita modonar ngadto sa disaster relief, kon kita mopasaylo niadtong nakasilo nato, nag-alagad kita sama sa Iyang pag-alagad. Ang pag-alagad sama ni Jesukristo adunay makalimpyo nga epekto kanato. Makatabang kini nato nga makasabut sa ideya nga ang atong panahon, mga talento ug mga kabtangan dili lang atoa.
Pag-alagad sa Simbahan
Ang tanang trabaho nga gihimo sa pagdumala sa lokal nga mga kongregasyon sa Ang Simbahan ni Jesukristo sa mga Santos sa Ulahing mga Adlaw gihimo nga boluntaryo. Ang mga bishop ug ubang mga lider adunay laing propesyon ug wala magdawat og sweldo alang sa ilang pag-alagad sa Simbahan. Ang kada miyembro sa Simbahan gihatagan sa kahigayunan sa pag-alagad diha sa iyang kongregasyon usab. Ang Mormons (mga miyembro sa Simbahan) mosalmot pinaagi sa pag-organisar og mga kalihokan alang sa mga grupo sa batan-ong mga lalaki ug mga babaye, pagtudlo sa mga leksyon sa Sunday School ngadto sa mga bata ug mga hamtong, pagdumala sa musika sa Simbahan, paglimpyo sa chapel, pagtrabaho diha sa librarya, ug daghan pang laing mga paagi. Sa gawas sa lokal nga kongregasyon, ang uban gitawag sa pagtrabaho sa mga templo, ang uban sa pagtabang sa mga tawo sa pagpangita og trabaho, ang uban sa pag-alagad og misyon, ug uban pa. Ang mga miyembro “tawagon” ngadto sa mga bahin sa pag-alagad sa ilang lokal nga mga lider, apan sila makapili kon gusto ba sila o dili o makadawat niini. Ang pag-alagad sa Simbahan wala himoa aron mapahalipayan o tungod kay katungdan kini, apan usab tungod kay ang mga miyembro gustong mopalambo niadtong anaa sa ilang palibut ug mohatag og balik sa pipila ka panahon ug mga talento nga gipanalangin sa Ginoo kanila.
Mga Paningkamot sa Simbahan
Agig dugang sa gagmay, personal nga mga buhat sa pag-alagad, ang mga miyembro sa Ang Simbahan ni Jesukristo sa mga Santos sa Ulahing mga Adlaw mohatag og dinagko, organisado nga tabang ngadto sa mga dapit nga nanginahanglan. Ang Simbahan nakadonar og labaw sa $1 bilyon nga cash ug materyal ngadto sa 167 ka lain-laing mga nasud nga nagkinahanglan og humanitarian nga tabang sukad magsugod kini niadtong 1985. Mipadala kini og mga tolda, mga tarp, mga diaper ug ubang mga suplay ngadto sa mga dapit sa Chile nga naigo sa Pebrero 2010 nga linog, ug duha ka eroplano nga labaw sa 80,000 ka libra sa pagkaon ug emerhensya nga mga kapanguhaan ngadto sa Haiti niadtong Enero 2010. Ang lokal, nasyonal ug internasyonal nga organisasyon sa simbahan nakapahimo sa dali nga pagpahigayon sa tabang aron nga ang pagkaon, mga suplay ug mga trabahante moabut kon kini labing gikinahanglan.


text: 1Ug nakita ko nga dihay migimaw sa dagat nga usa ka mapintas nga mananap nga may napulo ka buok sungay ug pito ka buok ulo, nga may napulo ka buok purongpurong diha sa iyang mga sungay, ug may mabugalbugalon nga ngalan diha sa iyang mga ulo. 2Ug ang mapintas nga mananap nga akong nakita daw usa ka leopardo, ang iyang mga tiil morag mga tiil sa oso, ug ang iyang baba morag baba sa leon. Ug kaniya gihatag sa dragon ang iyang gahum ug ang iyang trono ug ang dakung pagbulot-an. 3Usa sa iyang mga ulo daw may samad nga ikamatay, apan naayo ang iyang samad nga ikamatay, ug ang mga tawo sa tibuok yuta sa kahibulong minunot sa mapintas nga mananap. 4Ug ang dragon gisimba sa mga tawo tungod kay ang mapintas nga mananap iya mang gihatagan ug pagbulot-an, ug ang mapintas nga mananap ilang gisimba nga nanag-ingon, “Kinsa bay makasama sa mapintas nga mananap? Ug kinsa bay makahimo sa pakiggubat kaniya?” 5Ug ang mapintas nga mananap gihatagan ug baba nga nagapanglitok sa mga pulong sa pagpangandak ug pagbugalbugal, ug siya gitugotan sa pagpatuman sa iyang pagbulot-an sulod sa kap-atan ug duha ka bulan. 6Ug siya mibuka sa iyang baba aron sa paglitok ug mga pagpasipala batok sa Dios, sa pagpasipala batok sa iyang ngalan, ug batok sa iyang puloy-anan, kanila nga nanagpuyo sa langit. 7Siya gitugotan usab sa pagpakiggubat batok sa mga balaan ug sa pagdaug kanila. Ug kaniya gihatag ang kagahum aron iyang pagabut-an ang tanang kabanayan ug katawhan ug pinulongan ug kanasuran. 8Ug ang tanang nagapuyo sa yuta magasimba kaniya, tanan sila kinsang mga ngalan, sa wala pa ang pagkatukod sa kalibutan, wala mahisulat sa basahon sa kinabuhi nga iya sa gipatay nga Cordero. 9Ang adunay igdulongog, kinahanglan siya magpatalinghug niini: 10Kon adunay kinahanglan nga mabihag, sa pagkabihag mahiadto siya; kon adunay magapatay pinaagig pinuti, pinaagig pinuti kinahanglan pagapatyon siya. 11Unya nakita ko ang laing mapintas nga mananap nga migimaw sa yuta. Kini siya may duha ka buok sungay daw nating karnero, ug siya misulti samag dragon. 12Ang tanang pagbulot-an nga iya sa nahaunang mapintas nga mananap gihimo niya diha sa atubangan sa nahauna, ug nagasugo siya sa yuta ug sa mga nanagpuyo niini sa pagsimba sa nahaunang mapintas nga mananap, kinsang samad nga ikamatay naayo. 13Siya nagahimog dagkung mga milagro, hangtud gani sa pagpakanaug ug kalayo sa yuta gikan sa langit sa atubangan sa mga tawo; 14ug pinaagi sa mga milagro nga gitugot kaniya sa pagpanghimo sa atubangan sa mapintas nga mananap, iyang ginalimbongan ang mga nanagpuyo sa yuta, sa pag-agda kanila sa paghimog larawan alang sa mapintas nga mananap nga nasamad sa espada, apan nabuhi ra. 15Ug gitugot kaniya ang paghatag ug gininhawa ngadto sa larawan sa mapintas nga mananap, nga tungod niini ang larawan sa mapintas nga mananap makahimo na gani sa pagsulti, ug sa pagpatay niadtong mga dili mosimba sa larawan sa mapintas nga mananap. 16Ug ang mga timawa ug mga kadagkuan, mga dato ug mga kabus, mga ulipon ug mga tawong gawas, ang tanan iya usab nga gipamarkahan diha sa too nga kamot o sa agtang, 17nga tungod niini walay bisan kinsa nga makapamalit o makapamaligya gawas kon anaa kaniya ang maong marka, nga mao ang ngalan sa mapintas nga mananap o ang numero sa iyang ngalan. 18Gikinahanglan niini ang kaalam: kaniya nga may salabutan, ipakuwenta ang numero sa mapintas nga mananap, kay kini maoy usa ka numero sa tawo; ang iyang numero unom ka gatus ug kan-uman ug unom.


text: 1Ug nagsulti si Jehova kang Moises, nga nagaingon: 2Kong adunay usa ka tawo nga makasala ug magabuhat ug paglapas batok kang Jehova, ug makalimbong sa iyang isigkatawo tungod sa gipatipigan kaniya kun gibilin, kun makapangawat kun makapanlupig sa iyang isigkatawo; 3Kun makakaplag siya sa nawala, ug makalimod siya niana ug makapanumpa siya sa bakak; sa bisan unsa niining tanang mga butanga nga mabuhat sa tawo, makasala siya niana; 4Unya mahitabo kini nga, kong nakasala siya, ug sad-an gayud, nga igauli niya kadtong iyang gikawat, kun kadtong mga naangkon niya pinaagi sa pagpanlupig kun ang butang nga gipatipigan kaniya, kun ang nawala nga hingkaplagan niya, 5Kun bisan unsang butanga nga iyang gipanumpaan sa bakak; igauli niya ang tanan gayud, ug iyang dugangan sa ikalima ka bahin nga labaw pa niini, ug ang tag-iya pagabayran niya, sa adlaw nga hipalgan siya nga nakasala. 6Ug magadala siya sa iyang halad-tungod-sa-paglapas ngadto kang Jehova, ug usa ka carnero nga lake nga walay ikasaway gikan sa panon, sumala sa imong pagpabili, alang sa halad-tungod-sa-paglapas ngadto sa sacerdote: 7Ug ang sacerdote magabuhat sa pagtabon-sa-sala alang kaniya sa atubangan ni Jehova, ug makadangat siya sa pasaylo sa bisan unsa sa tanang mga butang nga tungod niana nakasala siya. 8Misulti pa si Jehova kang Moises, nga nagaingon: 9Sugoon mo si Aaron ug ang iyang mga anak nga lalake nga nagaingon: Kini mao ang balaod sa halad nga sinunog: ang halad-nga-sinunog pagasunogon sa ibabaw sa halaran sa tibook nga gabii hangtud sa buntag, ug ang kalayo sa halaran magadilaab niini. 10Ang sacerdote magasul-ob sa iyang bisti nga lino, ug magabisti siya ug mga sapaw nga lino sa ibabaw sa iyang unod: ug siya magahipos sa mga abo sa kalayo nga nag-ut-ut sa halad-nga-sinunog sa halaran, ug kini igabutang niya sa haduol sa halaran. 11Unya huboon niya ang iyang mga bisti, ug magasul-ob siya ug lain nga mga bisti, ug pagadad-on niya ang mga abo sa gawas sa campo ngadto sa dapit nga mahinlo. 12Ug ang kalayo sa ibabaw sa halaran pagapulawon sa ibabaw niini, dili pagapalungon ug ang sacerdote magabutang niini ug sugnod sa buntagbuntag; ug pagasuhayon niya sa ibabaw niini ang halad-nga-sinunog, ug iyang pagasunogon sa ibabaw sa halaran ang mga tambok sa mga halad-sa-pakigdait. 13Ang kalayo magapulaw sa kanunay gayud sa ibabaw sa halaran; kini dili pagapalungon. 14Ug kini mao ang balaod sa halad-nga-kalan-on nga igahalad sa mga anak nga lalake ni Aaron sa atubangan ni Jehova, sa atubangan sa halaran. 15Ug gikan niini siya magakuha ug usa ka hakup, sa harina nga fino sa halad-nga-kalan-on, ug sa lana niini, ug ang tanan nga incienso nga anaa sa ibabaw sa halad-nga-kalan-on, ug pagasunogon niya sa ibabaw sa halaran ingon nga usa ka kahumot nga handumanan niini, alang kang Jehova. 16Ug ang salin niini pagakan-on ni Aaron ug sa iyang mga anak nga lalake; kini pagakan-on nga walay levadura diha sa dapit nga balaan; sa sawang sa balong-balong nga pagatiguman, kini pagakan-on nila. 17Kini dili pagalutoon nga may levadura. Kini gihatag kanila ingon nga ilang pahat gikan sa akong mga halad nga hinimo pinaagi sa kalayo; kini mao ang butang nga labing balaan, sama sa halad-tungod-sa-sala, ug sama sa halad-tungod-sa-paglapas. 18Ang tanang mga lalake sa mga anak ni Aaron magakaon niini, ingon nga iyang pahat sa walay katapusan ngadto sa inyong mga kaliwatan, gikan sa mga halad ni Jehova nga gihalad pinaagi sa kalayo; ang tanan nga makahikap kanila pagbalaanon. 19Ug nagsulti si Jehova kang Moises, nga nagaingon: 20Kini mao ang halad ni Aaron ug sa iyang mga anak nga lalake, nga igahalad nila kang Jehova, sa adlaw nga siya madihogan; ang ikapulo ka bahin sa usa ka epha sa harina nga fino alang sa halad-nga-kalan-on nga dayon; ang katunga niini sa buntag ug ang katunga niini sa hapon. 21Sa kalaha nga adunay lana; pagahikayon kini; sa diha nga matumog na, dad-on mo kini, ang mga tinipak nga linuto nga halad-nga-kalan-on igahalad mo kang Jehova ingon nga usa ka kahumot. 22Ug ang sacerdote nga pagadihogan nga ilis ni Aaron gikan sa iyang mga anak nga lalake maoy magahalad; pinaagi sa usa ka balaod nga walay katapusan pagasunogon kini nga tibook alang kang Jehova. 23Ug ang tanan nga halad-nga-kalan-on sa sacerdote pagasunogon gayud; ug dili pagakan-on. 24Ug nagsulti si Jehova kang Moises, nga nagaingon: 25Sultihi si Aaron ug ang iyang mga anak nga lalake, sa pag-ingon: Kini mao ang balaod sa halad-tungod-sa-sala; sa dapit diin didto pagapatyon ang halad-nga-sinunog, didto pagapatyon ang halad-tungod-sa-sala sa atubangan ni Jehova: kini mao ang butang nga labing balaan. 26Ang sacerdote nga magahalad niini tungod sa sala, mokaon niini; sa dapit nga balaan pagakan-on kini, sa sawang sa tabernaculo nga pagatiguman. 27Ang tanan nga makahikap sa iyang unod, pagabalaanon; ug kong mahasablig ang iyang dugo sa ibabaw sa bisti, pagabalaanon mo kadtong nahasabligan didto sa dapit nga balaan. 28Apan ang kolon nga lutoanan niana 9 pagabuk-on ug kong pagalutoon kini sa sudlanan nga tumbaga, pagahinisan ug hugasan sa tubig. 29Ang tanan nga lalake sa mga sacerdote mokaon niini; kini maoy butang nga labing balaan. 30Ug dili pagakan-on ang bisan unsa nga halad-tungod-sa-sala, nga niini ang dugo gidala niya ngadto sa balong-balong nga pagatiguman aron buhaton ang pagtabon-sa-sala didto sa dapit nga balaan; kini pagasunogon sa kalayo.


text: 1Pademdemen mo tang mga pamagto atan ang magpasakep tanira ong mga opisialis tang gobirno ig ong domang mga may aotoridad. Kaministiran ang magtoman ong nira ig magimong pirming listo ong onopay mo-yang boroaten. 2Aningen mo tanira ang indi magpalainlain ong maski sinopa, ig indi ka magigsoay, kondi magimong neman ig maginalangen ong tanan ang taw. 3Tenged asing primiro, maski ita, indi gata-wanan ta tang kamatodan natetenged ong Dios. Ang katetegat tang kolo ta, ig aglokon ita lamang tang mali. Aggaeman ita tang malalaway ang kaliagan ta ig ang tanan ang kalipayan. Pirming malain tang ena-ena ta ong masig ka taw ta, pamagkirimonan ita, gasilagan ita ta doma ig gasilag ita ka ong nira. 4Piro maski maning ita atan, pinaita tang Dios ang yaten ang Maniglibri tang kao-yan ig paggegma na, 5ig linibri ita nandia, belag ta tenged ong mga mato-lid ang bindoatan ta, kondi tenged lamang ong kate-bek na ong yaten. Linibri ita nandia ong paglimpio na ong yaten ig don bina-lo ita tang Ispirito Santo ig sindolan ita ka ta ba-long kaboi. 6Indi pinegengan tang Dios tang Ispirito Santo na, kondi bogos ang sindol na ong yaten tenged ong bindoat ni Jesu-Cristo, ang yaten ang Maniglibri. 7Bindoat sia tang Dios agod maosgaran ita nandia ang mato-lid da tenged ong kaloy na, ig agod manobli ita tang kaboing anday kataposan ang agpakaboton ta. 8Matataligan tang mga toldok ang na. Animan ang kaliagano, itoldok mong bogos ong nem mo tang mga bagay ang na agod ang mga pamagto ong Dios mamagprosigir ang magboat ta mo-ya. Ang mga toldok ang na masinlo ig para ong ikakao-ya tang tanan ang taw. 9Piro indi amo magimbeng ong mga pagdiriskosionan ang anday kointa na, ig ong pagosoy-osoy ong indi malobot-lobot ang listan tang mga kamepet-mepetan. Palawid amo ka ong pamagkorontran ig pamagsoroayan natetenged ong Katobolan ni Moises. Ang tanan ang asia anday masinlong te-kan na ig indi matabang ong yaten. 10Mga may taw atan nga ang agtotoldok nang mali yay gagikanan ta soroayen, pamanan mo. Ig mga ong yadoa rang paman mo indi enged mamasi, palawida lamang ong nandia. 11Tenged gata-wanan mo ra ka, ang taw ang maning atan mapinagtalaken ig agbali-kaden na tang kamatodan. Asia gitaen ka mismo ong mga agboaten na. 12Papaningeno rin atan ong nio si Artemas obin si Tiquico. Mga komabot ngani atan, magprosigira kang lagi ang magigbagat ong yen don ong Nicopolis. Kaloy tang Dios, dono ra magpata-lib tang timpong malamig. 13Prosigiran mo kang tabangan si Apolos asta ang abogadong si Zenas agod madali tang biahi nira. Sigoron mong indi tanira korangen tang mga kaministiran nira. 14Toldokan mo tang mga logod ta atan ang magprosigir ong mo-yang pagpandilem agod mangatabang ka tanira ong mga pamangaministiran. Ong maning ta sia, may data na tang kaboi nira. 15Agpakomostana ka tang tanan ang mga karomanano tani. Ikomosta ami ka nio ong mga logod ta ong pagto atan. Aloyan amo enged ang tanan tang Dios.


text: 1Ang ikaduhang palad migula alang kang Simeon bisan sa banay sa mga anak ni Simeon sumala sa ilang mga panimalay: ug ang ilang panulondon diha sa kinataliwad-an sa panulondon sa mga anak ni Juda. 2Ug diha kanila ang Beer-sheba, kun Sheba, ingon nga ilang panulondon, ug ang Molada, 3Ug ang Hasarsual, ug Bala, ug Esem, 4Ug Heltolad, ug Bethual, ug Horma. 5Ug Siclag, ug Beth-marchabot, ug Hasarsusa. 6Ug Beth-labaoth, ug Saruhen; napulo ug tolo ka mga ciudad, lakip ang ilang mga balangay: 7Ang Ain, Remon, ug Ether, ug Asan; upat ka mga lungsod, lakip ang ilang mga balangay. 8Ug ang tanang mga balangay nga naglibut niining mga ciudara hangtud sa Baalath-beer, Rama dapit sa habagatan. Kini mao ang panulondon sa banay sa mga anak ni Simeon, sumala sa ilang mga panimalay. 9Gikan sa palad sa mga anak ni Juda mao ang panulondon sa mga anak ni Simeon; kay ang bahin sa mga anak ni Juda daku ra alang kanila: busa ang mga anak ni Simeon may panulondon nga anaa sa kinataliwad-an sa ilang panulondon; 10Ug ang ikatolo ka palad migula nga naigo alang sa mga anak ni Zabulon, sumala sa ilang mga panimalay. Ug ang utlanan sa ilang panulondon miabut ngadto sa Sarid; 11Ug ang ilang utlanan mitungas paingon ngadto sa kasadpan, ngadto sa Marala, ug miabut didto sa Dab-beseth; ug kini miabut ngadto sa sapa nga atbang sa Jocneam; 12Ug miliko sukad sa Sarid paingon ngadto sa silangan ngadto sa sidlakan sa adlaw, ngadto sa utlanan sa Chisloth-tabor; ug kini migula ngadto sa Dabrath, ug mitungas ngadto sa Japhia; 13Ug sukad (didto kini miagi paingon sa silangan ngadto sa Githepher, ngadto sa Itta-kazin, ug migula sa Rimmon, nga mituy-od ngadto sa Nea; 14Ug ang utlanan misaliko niini paingon ngadto sa amihanan ngadto sa Hanaton; ug ang mga gulaanan niini didto sa walog sa Iphta-el; 15Ug ang Catah, ug ang Naalal, ug ang Simron, ug ang Idealo ug ang Beth-lehem: napulo ug duha ka mga ciudad, lakip ang ilang mga balangay. 16Kini mao ang panulondon sa mga anak ni Zabulon, sumala sa ilang mga panimalay, niining mga ciudara lakip ang ilang mga balangay. 17Ang ikaupat ka palad migula alang kang Isacchar, sa mga anak ni Isacchar, sumala sa ilang mga panimalay. 18Ug ang ilang utlanan mao ang paingon ngadto sa Jezreel, ug sa Chesulloth, ug sa Sunem. 19Ug sa Hapharaim, ug sa Sion, ug sa Anarath, 20Ug sa Rabith, ug sa Sision, ug sa Ebeg, 21Ug sa Remeth, ug sa Enganim, ug sa Enhada, ug sa Beth-pases, 22Ug ang utlanan midangat sa Tabor, ug sa Sahasima, ug sa Beth-semes, ug ang gulaanan sa ilang utlanan didto sa Jordan: napulo ug unom ka mga ciudad, lakip ang ilang mga balangay. 23Kini mao ang panulondon sa banay sa mga anak ni Isacchar, sumala sa ilang mga panimalay; ang mga ciudad lakip ang ilang mga balangay. 24Ug ang ikalima ka palad migula alang sa banay sa mga anak ni Aser, sumala sa ilang mga panimalay. 25Ug ang ilang utlanan mao ang Heichat, ug ang Hali, ug ang Bethen, ug ang Axap, 26Ug ang Alamelek, ug ang Amead, ug ang Miseal; ug kini midangat ngadto sa Carmel, paingon ngadto sa kasadpan, ug ngadto sa Sior-libnath; 27Ug misaliko ngadto sa silangan sa adlaw paingon ngadto sa Beth-dagon, ug midangat ngadto sa Zabulon, ug sa walog sa Iphta-el, paingon ngadto sa amihanan ngadto sa Beth-emek ug Neiel; ug mipadayon kini sa wala ngadto sa Calbul, 28Ug sa Ebron, ug sa Roeb, ug sa Hammon, ug sa Cana, hangtud sa dakung Sidon; 29Ug ang utlanan misaliko ngadto sa Rama, ug sa linig-onang ciudad sa Tiro; ug ang utlanan misaliko ngadto sa Hosa; ug ang mga gulaanan niini didto sa Dagat, sa purok sa Achzib; 30Ingon man usab ang Umma, ug ang Aphec, ug ang Rahob: kaluhaan ug duha ka mga ciudad, lakip ang ilang mga balangay. 31Kini mao ang panulondon sa banay sa mga anak ni Aser, sumala sa ilang mga panimalay; kining mga ciudara lakip ang ilang mga balangay. 32Ang ikaunom nga palad migula alang sa mga anak ni Nephtali, bisan sa mga anak ni Nephtali sumala sa ilang mga panimalay. 33Ug ang ilang utlanan misugod sa Heleph sukad sa encina sa Allonsaananim, ug sa Adam-neceb, ug sa Jabneel, ngadto sa Lacum; ug ang gulaanan niini didto sa Jordan; 34Ug ang utlanan misaliko sa kasadpan ngadto sa Asnoth-tabor, ug gikan didto mipadayon ngadto sa Hukoka; ug midangat ngadto sa Zabulon, sa habagatan, ug midangat ngadto sa Aser sa kasadpan, ug sa Juda diha sa Jordan, paingon ngadto sa silangan sa adlaw. 35Ug ang mga linig-onang mga ciudad, mao ang Sidim, ang Ser, ug ang Hamath, ang Rakath, ug ang Sinereth, 36Ug ang Adama, ug ang Rama, ug ang Hasor, 37Ug ang Cades, ug ang Edrei, ug ang Enhasor, 38Ug ang Iron, ug ang Migdalel, ug ang Horem, ug ang Beth-anath, ug ang Beth-semes: napulo ug siyam ka mga ciudad lakip ang ilang mga balangay. 39Kini mao ang panulondon sa banay sa mga anak ni Nephtali, sumala sa ilang mga panimalay, ang mga ciudad lakip ang ilang mga balangay. 40ug ang ikapito ka bahin migula alang sa banay sa mga anak ni Dan sumala sa ilang mga panimalay. 41Ug ang utlanan sa ilang panulondon mao ang Sora, ug ang Estaol, ug ang Ir-semes, 42Ug ang Saalabin, ug ang Aialon, ug ang Itla, 43Ug ang Elon, ug ang Timnah, ug ang Ekron, 44Ug ang Elteke, ug ang Gibethon, ug ang Baalath, 45Ug ang Jehud, ug ang Beneberak, ug ang Gath-rimmon, 46Ug ang Me-jarkon, ug ang Rakon, lakip ang utlanan nga atbang sa Joppe. 47Ug ang utlanan sa mga anak ni Dan gipalatas sa unahan nila, kay ang mga anak ni Dan nangadto ug nakiggubat batok sa Lesem, ug nakuha kini, ug gitigbas kini sa sulab sa pinuti, ug gipanag-iya kini, ug namuyo didto, ug ang Lesem gihinganlan Dan, kinuha sa ngalan ni Dan nga ilang amahan. 48Kini mao ang panulondon sa banay sa mga anak ni Dan sumala sa ilang mga panimalay, kining mga ciudad lakip ang ilang mga balangay. 49Busa gitapus nila ang pagbahinbahin sa yuta nga panulondon tungod sa mga utlanan didto; ug ang mga anak sa Israel, minghatag ug usa ka panulondon kang Josue, ang anak nga lalake ni Nun, sa kinataliwad-an nila. 50Ingon sa sugo ni Jehova, ilang gihatag kaniya ang ciudad nga iyang gipangayo, nga mao ang Timnath-sera, sa kabungtoran sa Ephraim: ug gitukod niya ang ciudad, ug mipuyo didto. 51Kini mao ang mga panulondon nga gibahin-bahin pinaagi sa rifa ni Eleazar nga sacerdote, ug ni Josue, ang anak nga lalake ni Nun, ug sa mga pangulo sa mga balay sa mga amahan sa mga banay sa mga anak sa Israel, didto sa Silo, sa atubangan ni Jehova, sa pultahan sa balong-balong nga pagatiguman. Busa gitapus nila ang pagbahinbahin sa yuta.


text: 1Si Joas pito ka tuig ang panuigon sa pagsugod niya paghari; ug siya naghari sulod sa kap-atan ka tuig sa Jerusalem: ug ang ngalan sa iyang inahan mao si Sibia, sa Beer-seba. 2Ug gihimo ni Joas kadtong matarung sa mga mata ni Jehova sa tanang mga adlaw ni Joiada nga sacerdote. 3Ug si Joiada nangasawa ug duha ka asawa alang kaniya, ug siya nanganak ug mga lalake ug mga babaye. 4Ug nahitabo sa tapus niini, nga si Joas nakahunahuna sa pag-ayo sa balay ni Jehova. 5Ug iyang gitigum sa pagtingub ang mga sacerdote ug ang mga Levihanon, ug miingon kanila: Umadto kamo sa mga ciudad sa Juda, ug magtigum kamo gikan sa tibook Israel salapi aron sa pag-ayo sa balay sa inyong Dios tuigtuig; ug tan-awon ninyo nga inyong dali-on ang maong butang. Apan ang mga Levihanon wala magdali niini. 6Ug gitawag sa hari si Joiada ang pangulo, ug miingon kaniya: Nganong wala nimo kinahanglana sa mga Levihanon gikan sa Juda ug sa Jerusalem ang buhis ni Moises ang alagad ni Jehova, ug ang sa katilingban sa Israel, alang sa balong-balong sa pagpamatuod? 7Kay ang mga anak nga lalake ni Athalia, kadtong dautan nga babaye, nagbungkag sa balay sa Dios; ug ang tanang mga butang usab nga hinalad sa balay ni Jehova ilang gihatag ngadto sa mga Baal. 8Busa ang hari nagsugo, ug sila naghimo ug usa ka kahon, ug gibutang kini didto sa gawas sa pultahan sa balay ni Jehova. 9Ug sila naghimo ug usa ka pagpahibalo sa tibook Juda ug Jerusalem, sa pagdala kang Jehova sa buhis nga gipabuhis ni Moises nga alagad sa Dios sa mga Israelihanon didto sa kamingawan. 10Ug ang tanang mga principe ug ang tibook katawohan nangalipay, ug gidala sa sulod, ug gisulod didto sa kahon, hangtud nga ilang natapus. 11Ug mao kadto, nga, sa bisan unsang panahon nga ang kahon gidala ngadto sa mga punoan sa hari pinaagi sa kamot sa mga Levihanon, ug sa diha nga sila nakakita nga adunay daghang salapi, ang kalihim sa hari ug ang punoan sa labawng sacerdote moabut ug habwaon ang sulod sa kahon, ug dad-on kini pagbalik sa bulotangan niini. Ingon niini ang ilang gibuhat adlaw-adlaw, ug nakatigum ug daghan nga salapi. 12Ug gihatag sa hari ug ni Joiada kini sa mga nagbuhat sa pag-alagad sa balay ni Jehova; ug sila nanuhol sa mga magtitiltil sa bato, ug mga panday aron sa pagpaayo sa balay ni Jehova, ug sa nagbuhat usab sa puthaw ug tumbaga aron sa pag-ayo sa balay ni Jehova. 13Busa ang mga mamumoo nanagbuhat, ug ang pag-ayo nagkanunay sa ilang mga kamot, ug ilang gipatindog ang balay sa Dios sumala sa pagpahamutang niana, ug nagpalig-on niana. 14Ug sa diha nga sila nakatapus na, ilang gidala ang salin sa salapi ngadto sa atubangan sa hari ug kang Joiada, diin pamuhata ang mga sudlanan alang sa balay ni Jehova, bisan mga sudlanan nga tungod niana himoon ang pag-alagad ug paghalad, ug mga cuchara, ug mga sudlanan nga bulawan ug salapi. Ug sila nanaghalad sa mga halad-nga-sinunog sa balay ni Jehova sa kanunay sa tanang mga adlaw ni Joiada. 15Apan si Joiada nagkatigulang na gayud ug hupong sa mga adlaw, ug siya namatay; usa ka gatus ug katloan ka tuig ang panuigon sa iyang pagkamatay. 16Ug ilang gilubong siya didto sa ciudad ni David taliwala sa mga hari, tungod kay siya naghimo ug maayo sa Israel, ug alang sa Dios ug sa iyang balay. 17Karon tapus sa kamatayon ni Joiada nangabut ang mga principe sa Juda, ug minghatag sa katahuran sa hari. Unya ang hari namati kanila. 18Ug ilang gibiyaan ang balay ni Jehova, ang Dios sa ilang mga amahan, ug nag-alagad sa Asherim ug sa mga dios-dios: ug ang kaligutgut miabut ibabaw sa Juda ug sa Jerusalem tungod niining ilang pagkamakasasala. 19Bisan pa niana siya nagpadala ug mga manalagna kanila, sa pagpabalik kanila pag-usab ngadto kang Jehova; ug sila nanagpamatuod batok kanila: apan sila wala mamati. 20Ug ang Espiritu sa Dios miabut kang Zacharias anak nga lalake ni Joiada nga sacerdote: ug siya mitindog sa ibabaw sa katawohan, ug miingon kanila: Kini mao ang giingon sa Dios: Nganong naglapas kamo sa mga sugo ni Jehova, aron kamo dili magamauswagon? tungod kay inyong gibiyaan ni Jehova, siya usab nagabiya kaninyo. 21Ug sila nanagsabutsabut sa tago batok kaniya, ug gibato siya sa mga bato sumala sa sugo sa hari diha sa sawang sa balay ni Jehova. 22Busa si Joas ang hari wala mahanumdum sa kalolot nga gibuhat kaniya ni Joiada nga iyang amahan, hinonoa gipatay ang iyang anak nga lalake. Ug sa pagkamatay niya, siya miingon: Si Jehova magatan-aw unta niini, ug magasilot niini. 23Ug nahitabo sa katapusan sa tuig, nga ang kasundalohan sa mga Sirianhon mingtungas batok kaniya: ug ming-adto sila sa Juda ug sa Jerusalem, ug gipanlaglag ang tanang mga principe sa katawohan gikan sa kinataliwad-an sa katawohan, ug gipadala ang tanan nga inagaw gikan kanila ngadto sa hari sa Damasco. 24Kay ang kasundalohan sa mga Sirianhon ming-abut uban ang usa ka diyutay nga panon sa mga tawo; ug gitugyan ni Jehova ang usa ka daku kaayong panon ngadto sa ilang kamot, tungod kay ilang gitalikdan si Jehova, ang Dios sa ilang mga amahan. Busa ilang gihimo ang paghukom kang Joas. 25Ug sa pagkahimulag nila gikan kaniya (kay ilang gibiyaan siya nga masakiton kaayo), ang iyang kaugalingong mga alagad nanagsabutsabut sa tago batok kaniya tungod sa dugo sa mga anak nga lalake ni Joiada nga sacerdote, ug ilang gipatay siya diha sa iyang higdaanan, ug namatay siya; ug ilang gilubong siya didto sa ciudad ni David, apan siya wala nila ilubong sa mga lubnganan sa mga hari. 26Ug kini sila mao ang nanagsabutsabut sa tago batok kaniya: si Zabad anak nga lalake ni Shimeath nga Ammonhanon, ug si Jozabad anak nga lalake ni Simrith ang Moabnon. 27Karon mahitungod sa iyang mga anak nga lalake, ug ang pagkadaku sa iyang mga lulan nga gitungtung kaniya, ug ang pagtukod pag-usab sa balay sa Dios, ania karon, sila nahisulat sa hubad sa kaagi sa basahon sa mga hari. Ug si Amasias nga iyang anak nga lalake naghari ilis kaniya.


text: 1Si Jehova nagahari; nagabisti siya sa pagkahalangdon; Nagabisti si Jehova sa pagkaligon; gibaksan niya ang iyang kaugalingon niini: Gilig-on niya usab ang kalibutan, nga kini dili matarug. 2Gilig-on ang trono mo sa kakaraanan: Ikaw mao ang gikan sa walay katapusan. 3Ang mga baha nanagpangawas, Oh Jehova, Nanagpatugbaw ang mga baha sa ilang hinaganas; Ang mga baha nanagpatuybo sa ilang mga balud. 4Ibabaw sa mga tingog sa daghang mga tubig, Ang gamhanang mga balud nga mangabungkag sa dagat, Si Jehova sa kahitas-an labaw nga gamhanan. 5Ang imong mga pagpamatuod malig-on kaayo: Ang pagkabalaan nahimo nga imong balay, Oh Jehova, sa katuigan nga walay katapusan.


text:
Balingoan, Misamis Oriental
Ang Balingoan usa ka ikalima nga klase nga lungsod sa lalawigan sa Misamis Oriental sa Pilipinas. Adunay kinatibok-an gidak-on nga 57.80 kilometros quadrado ug nahimutang saikalima nga distrito. Sumala sa census ni acting 2010, dunay 10,175 katawo. Ang gitudlo nga kodigo postal mao ang 9011.
Mga Barangay[usba | edit source]
Ang Balingoan nabahin ngadto sa siyam (9) ka barangay.
- Dahilig
- Baukbauk Pob. (G.E. Antonino)
- Kabangasan
- Kabulakan
- Kauswagan
- Lapinig (Pob.)
- Mantangale
- Mapua
- San Alonzo


text: 1Himoa ang gugma ingon nga maoy imong kalab-uton, ug sa dakung kasibut tinguhaa ang mga hiyas nga espirituhanon, ug ilabina gayud aron unta magahimo ikaw ug profesiya. 2Kay ang nagapanultig mga dila, nagasulti dili ngadto sa mga tawo kondili ngadto sa Dios, kay wala may makasabut kaniya, bisan tuod siya nagapanultig mga tinago diha sa Espiritu. 3Apan ang nagahimog profesiya, nagasulti ngadto sa mga tawo aron paglig-on ug pagdasig ug paglipay kanila. 4Ang nagapanultig mga dila nagpalig-on sa iyang kaugalingon lamang, apan ang nagahimog profesiya nagapalig-on sa iglesia. 5Buot ko nga kamong tanan magasultig mga dila, apan labaw pa niini nga unta kamo managhimog profesiya. Ang nagahimog profesiya labi pang daku kay kaniya nga nagapanultig mga dila gawas kon adunay magahubad sa kahulogan niini, aron ang iglesia mapalig-on. 6Karon, mga igsoon, kon moanha ako kaninyo nga magasultig mga dila, unsa may inyong makuha kanako gawas kon dad-an ko kamog pinadayag o kahibalo o profesiya o pagtulon-an? 7Bisan pa gani ang mga tulonggon nga walay kinabuhi, ingon sa plawta o alpa— kon kini dili mohatag sa tin-aw nga paningog, unsaon man pag-ila sa sonata nga ilang ginatokar? 8Ug kon ang tingog sa trompeta dili tin-aw kinsa may maandam aron sa pagdasdas sa panggubatan? 9Maingon niana, kon kamo magasultig mga dila nga dili masabtan, unsaon man sa mga tawo sa pagkahibalo kon unsay inyong ginasulti? Igo lang kamo nga magasulti ngadto sa hangin! 10Sa pagkatinuod adunay daghan ug nagkalainlaing mga pinulongan dinhi sa kalibutan, ug walay usa niini nga walay kahulogan; 11apan kon ako dili makasabut sa kahulogan sa pinulongan, nan, alang sa tawo nga nagasulti sa maong pinulongan ako maoy usa ka tagalaing yuta, ug alang usab kanako siya tagalaing yuta man. 12Maingon usab kaninyo; kay kamo maikagon man gayud nga makabaton sa mga hiyas sa Espiritu, paningkamoti nga mahanas kamo niini alang sa pagpatubo sa iglesia. 13Busa, ang nagasultig mga dila kinahanglan mangamuyo nga unta makabaton siya sa gahum sa paghubad sa kahulogan niini. 14Kay kon ako magaampo pinaagi sa sinultihag dila, ang akong espiritu nagaampo man tuod, apan ang akong pamuot wala magapulos alang sa uban. 15Unsa man diay ang akong pagabuhaton? Ako magaampo nga ubanan sa akong espiritu ug ubanan usab sa akong pamuot. Ako magaawit nga ubanan sa akong espiritu ug magaawit ako nga ubanan usab sa akong pamuot. 16Kay kon dili man, bisan pa kon magapasalamat ikaw nga ubanan sa imong espiritu, unsaon man sa tawo nga wala niining mga hiyasa sa pagpakaingon ug “Amen” sa imong pagpasalamat nga dili man siya makasabut sa imong ginalitok? 17Maayo kaha ang imong pagpasalamat, apan ang lain nga tawo wala mapalig-on. 18Nagapasalamat ako sa Dios nga ako makamaong mosultig mga dila, labaw pa gani kaninyong tanan; 19ngani, sa sulod sa iglesia palabihon ko nga magasulti ako ug lima ka mga pulong nga inubanan sa akong pamuot aron katudloan ko usab ang uban, kay sa paglitok ug napulo ka libo ka mga pulong pinaagi sa pagsultig mga dila. 20Mga igsoon, ayaw na kamo pagpakabata sa inyong pamuot; hinoon, sa dautan magpakabata kamo, apan sa panimuot magpakahamtong na kamo. 21Sa kasugoan kini nahisulat, “Pinaagi sa mga tawong lain ug mga dila, ug pinaagi sa mga ngabil sa mga langyaw ako magasulti ngadto niining mga tawhana, apan bisan pa niini dili gihapon sila magapatalinghug kanako, nagaingon ang Ginoo.” 22Sa ingon niana, ang pagsultig mga dila ilhanan diay dili alang sa mga magtotoo, kondili sa mga dili magtotoo, samtang ang paghimog profesiya ilhanan dili alang sa mga dili magtotoo, kondili alang sa mga magtotoo. 23Busa, kon ang tibuok nga iglesia magakatigum ug ang tanan magaiyahay pagsultig mga dila, ug unya mosulod ang mga walay alamag kon ang mga dili magtotoo, dili ba ang ilang isulti mao nga kamo nangaboang? 24Apan kon ang tagsatagsa magahimog profesiya, ug unya mosulod ang usa ka tawo nga dili magtotoo o Walayp alamag, kini siya pagahukman sa tanan, siya pagasudyaan sa tanan, 25igabutyag ang mga tinagoan sa iyang kasingkasing; ug busa, sa magahapa siya, iyang simbahon ang Dios ug iyang igapahayag nga ang Dios tinuod gayud nga anaa kaninyo. 26Unya unsa man, mga igsoon? Inigtigum ninyo, ang matag-usa andam na nga may alawiton, may pagtulon-an, may pinadayag, may igasultig dila, o hubad sa kahulogan niini. Ipahimo ang tanan alang sa pagpalig-on. 27Kon adunay mosultig mga dila, duha ra kanila ang tugoti niini, o tolo ang labing daghan ug nga magaulos sila sa pagsulti; ug kinahanglan adunay usa nga magahubad sa kahulogan. 28Apan kon wala may makahimo sa paghubad sa kahulogan, pahiluma na lang ang matag-usa kanila sulod sa iglesia ug unya na siya pasultihag dila ngadto sa iyang kaugalingon ug sa Dios. 29Ug sa mga profeta, pasultiha ang duha kon tulo kanila, ug ang uban maoy pahukma sa igasulti. 30Kon aduna may pinadayag nga itumong ngadto sa usa nga nagalingkod, pahiluma ang nahauna. 31Kay kamong tanan makahimo sa paghimog profesiya nga magaulos, aron ang tanan matudloan ug ang tanan madasig; 32ug ang mga profeta makamaong mopugong sa ilang kaugalingong mga espiritu. 33Kay ang Dios dili Dios sa kasamok, kondili sa kahusay. 34ang mga babaye kinahanglan magpakahilum sulod sa mga iglesia. Kay wala itugot kanila ang pagsulti, hinonoa kinahanglan magpaubos sila sumala sa ginaingon sa kasugoan. 35Kon aduna may buot nila pakisayran, adto na sila sa ilang balay mangutana sa ilang mga bana. Kay makauulaw sa babaye ang pagsulti sulod sa iglesia. 36Unsa? Diha ba kaninyo magsugod ang pulong sa Dios, o kamo ra ba gayud ang mga naabut niini? 37Kon adunay maghunahuna nga siya profeta, o may hiyas nga espirituhanon, kinahanglan magaila siya nga kining akong gisulat kaninyo maoy usa ka sugo gikan sa Ginoo. 38Kon aduna may wala masayud niini, nan, pasagdi siya nga magawalay kasayuran. 39Busa, mga igsoon ko, tinguhaa ninyo sa dakung kasibut ang paghimog profesiya, ug ayaw ninyo pag-idili ang pagsultig mga dila; 40apan mao lamang nga kinahanglan ang tanang mga butang pagahimoon sa paagi nga maligdong ug mahusay.


text: 1Sa pag-abot na sa adlaw sa Pentecostes, ang tanang magtutuo nagtigom sa usa ka dapit. 2Ug sa kalit may haguros gikan sa langit sama sa kusog nga huros sa hangin ug milukop kini sa tibuok balay nga ilang gitigoman. 3Unya nakakita silag daw mga dila nga kalayo nga nagtungtong diha sa matag usa kanila. 4Silang tanan napuno sa Espiritu Santo ug misultig nagkalainlaing pinulongan sumala sa gipasulti kanila sa Espiritu. 5Didto sa Jerusalem niadtong higayona, may mga Judio nga relihiyoso kaayo nga gikan sa nagkalainlaing nasod sa kalibotan. 6Sa pagkadungog sa mga tawo sa kabanha, nanugok sila ug natingala sila pag-ayo kay ang tagsatagsa ka magtutuo nagsulti man sa tagsatagsa ka pinulongan sa mga namati. 7Busa sa dakong kahibulong ug katingala, miingon sila, "Dili ba taga-Galilea man kining mga tawhana? 8Nganong nakasulti man sila sa atong tagsatagsa ka pinulongan? 9Dinhi kanato may mga taga-Partia, Media, Elam, Mesopotamia, Judea, Capadocia, Ponto, Asia, 10Frigia, Pampilia, Ehipto ug sa mga dapit sa Libya duol sa Cirene. Ang uban kanato taga-Roma 11nga mga Judio ug mga dili Judio nga nakabig sa tinuohan sa mga Judio. Ug may pipila pa kanato nga taga-Creta ug Arabia apan bisan pa niini, kitang tanan nakadungog kanila nga nagsulti sa atong tagsatagsa ka pinulongan mahitungod sa katingalahang mga butang nga gibuhat sa Dios." 12Ug sa ilang katingala ug kalibog, nagpangutan-anay sila, "Unsa bay kahulogan niini?" 13Apan ang uban nagbugalbugal nga nag-ingon, "Ah, mga hubog kining mga tawhana." 14Unya mitindog si Pedro uban sa 11 ka apostoles ug sa makusog nga tingog miingon kanila, "Mga kaigsoonan kong Judio ug kamong tanan nga ania sa Jerusalem, pamatia ninyo ang akong isulti karon. 15Kining mga tawhana dili hubog sumala sa inyong gihunahuna kay alas nuybe pa man lang karon sa buntag. 16Apan mao kini ang giingon ni propeta Joel: 17‘Mao kini ang akong buhaton sa kataposang mga adlaw, nag-ingon ang Dios: Ibubo ko sa tanang katawhan ang akong Espiritu. Ang inyong mga anak nga lalaki ug babaye magsulti sa mensahe sa Dios, ang inyong mga batan-ong lalaki makakitag mga panan-awon, ug ang inyong mga tigulang nga lalaki magdamgog mga damgo. 18Oo, bisan sa akong mga ulipon, lalaki ug babaye, ibubo ko ang akong Espiritu niadtong mga adlawa, ug magsulti sila sa mensahe sa Dios. 19Maghimo akog mga milagro diha sa kalangitan, ug mga katingalahan dinhi sa yuta. Aduna unyay dugo ug kalayo ug mabagang aso; 20mongitngit ang adlaw, ug ang bulan mahimong pula sama sa dugo, sa dili pa moabot ang dako ug mahimayaong Adlaw sa Ginoo. 21Ug ang mosangpit sa ngalan sa Ginoo maluwas!’ 22"Mga taga-Israel, pamati kamo! Si Jesus nga Nazaretnon usa ka tawo kansang diosnong awtoridad tin-aw nga gipadayag sa Dios diha kaninyo pinaagi sa mga milagro ug sa mga katingalahang butang ug sa mga ilhanan nga gibuhat sa Dios pinaagi kaniya. Kamo mismo nasayod niini kay dinhi man kini mahitabo. 23Ang Dios, sumala sa kaugalingon niyang laraw ug pagbuot, mitugyan kang Jesus nganha kaninyo. Gipatay ninyo siya pinaagi sa pagtugyan ninyo kaniya ngadto sa mga makasasala nga maoy milansang kaniya sa krus. 24Apan gibanhaw siya sa Dios ug giluwas gikan sa gahom sa kamatayon kay dili man siya kapugngan sa kamatayon. 25Kay si David miingon mahitungod kaniya, ‘Ang Ginoo nag-una kanunay kanako; nag-uban siya kanako aron dili ako matarog. 26Tungod niini malipayon ang akong kasingkasing ug ang akong mga pulong puno sa kalipay. Ug magmalaomon ako bisan tuod mamatay ang akong lawas, 27kay dili mo man biyaan ang akong kalag didto sa Hades, sa kalibotan sa mga patay. Dili mo itugot nga madugta ang imong pinili. 28Gipakita mo kanako ang mga agianan paingon sa kinabuhi; ug pinaagi sa imong pagpakig-uban kanako, ako mapuno sa kalipay.’ 29"Mga igsoon, isulti ko kaninyo sa walay lipodlipod gayod ang mahitungod kang David nga atong katigulangan. Namatay siya ug gilubong ug ang iyang lubnganan ania pa dinhi hangtod karon. 30Usa siya ka propeta ug nahibalo nga ang Dios nanumpa sa pagtuman sa iyang saad nga himoon niyang hari ang usa sa iyang mga kaliwat. 31Nasayod nang daan si David sa buhaton sa Dios busa naghisgot siya mahitungod sa pagkabanhaw sa Mesiyas sa iyang pag-ingon: ‘Wala siya biyai didto sa Hades; ang iyang lawas wala madugta.’ 32Gibanhaw sa Dios kining maong Jesus, ug kaming tanan mga saksi niini. 33Gituboy siya ngadto sa tuo sa Dios ug gidawat niya ang Espiritu Santo sumala sa gisaad sa iyang Amahan ug ang inyo karong nakita ug nadungog mao na ang iyang gasa nga gibubo niya kanamo. 34Kay si David mismo wala mokayab sa langit. Apan miingon siya, ‘Ang Ginoo miingon sa akong Ginoo: Lingkod sa akong tuo, 35hangtod nga himoon ko ang imong mga kaaway nga imong tumbanan.’ 36"Busa ang tanang mga tawo sa Israel kinahanglan nga masayod gayod nga kining maong Jesus nga inyong gilansang sa krus gihimo sa Dios nga Ginoo ug Mesiyas!" 37Sa pagkadungog niini sa mga tawo, daw gikumot ang ilang kasingkasing ug giingnan nila si Pedro ug ang ubang mga apostoles, "Mga igsoon, unsa may among buhaton?" 38Unya miingon si Pedro kanila, "Ang tagsatagsa kaninyo kinahanglan nga maghinulsol ug magpabunyag sa ngalan ni Jesu-Cristo aron pasayloon ang inyong mga sala ug madawat ninyo ang gasa sa Dios nga mao ang Espiritu Santo. 39Kay ang saad sa Dios alang man kaninyo ug sa inyong mga anak ug sa tanan nga atua sa layo—ang tanan nga pagatawgon sa atong Ginoong Dios ngadto kaniya." 40Naghatag si Pedro ug daghan pang pagpamatuod kanila ug miagda nga nag-ingon, "Luwasa ninyo ang inyong kaugalingon sa silot nga ipahamtang niining daotang katawhan!" 41Daghan kanila ang mituo sa iyang mensahe ug nagpabunyag. Mga 3,000 ka tawo ang nahidugang sa pundok sa mga magtutuo niadtong adlawa. 42Ug mainiton silang mipadayon sa pagpamati sa mga gitudlo sa mga apostoles, sa pagpakigsandurot uban kanila, sa pagpakigsalo sa pagpangaon ug sa mga pag-ampo. 43Daghang mga milagro ug mga buhat nga katingalahan ang nahimo pinaagi sa mga apostoles ug tungod niini ang tanan giabot ug katingala uban ang kahadlok. 44Ang tanang mga magtutuo nagpadayon sa ilang panagkauban ug ang mga kabtangan sa matag usa kanila gipakig-ambitan nilang tanan. 45Ug gipamaligya nila ang ilang mga katigayonan ug ang halin ilang giapod-apod ngadto sa tanan sumala sa gikinahanglan sa usag-usa. 46Nagpadayon sila sa pagtigom matag adlaw didto sa Templo ug naghiusa sila pagpangaon uban sa malipayon ug mapaubsanong kasingkasing didto sa ilang mga balay. 47Gidayeg nila ang Dios ug gikahimut-an sila sa katawhan. Ug sa matag adlaw gidugangan sa Ginoo ang ilang pundok ug mga tawo nga nangaluwas.


text: 1Tungod niini ako si Pablo, nga binilanggo ni Cristo Jesus tungod kaninyo nga mga Gentil; 2Kong sa pagkamatuod hingdunggan ninyo ang hugna nianang gracia sa Dios nga gihatag kanako alang kaninyo; 3Nga pinaagi sa bugna gipaila kanako ang tinago, ingon sa akong gisulat kaniadto sa hamubo lamang, 4Nga kong inyong basahon kadto, arang ninyo matugkad ang akong pag-sabut sa tinago ni Cristo, 5Nga sa lain nga mga kaliwatan wala igapaila kanila nga mga anak sa mga tawo, sama niini karon nga ginabugna niya sa iyang mga balaan nga apostoles ug mga manalagna pinaagi sa Espiritu; 6Nga ang mga Gentil mga masigkamanununod ug mga masigkakauban sa mao nga lawas, ug mga masigkaumalambit sa saad diha kang Cristo Jesus pinaagi sa Maayong Balita, 7Nga tungod niana, ako nahimong ministro sumala sa hiyas niadtong gracia sa Dios, nga gihatag kanako sumala sa buhat sa iyang gahum. 8Kanako, nga labing ubos sa labing ubos sa tanang mga balaan, gihatag kini nga gracia, sa pagwali ngadto sa mga Gentil sa dili-matugkad nga mga pagkadato ni Cristo; 9Ug sa paghimo nga ang tanang mga tawo makakita, kong unsa ang hugna sa tinago nga sukad sa mga katuigan natago diha sa Dios nga nagbuhat sa tanang mga butang pinaagi kang Jesucristo; 10Sa tuyo nga karon ikapaila alang sa mga punoan, ug sa kagamhanan diha sa mga langitnon nga dapit, pinaagi sa iglesia, ang nagakalainlain nga kinaadman sa Dios; 11Sumala sa walay-katapusang tuyo, nga iyang gibuhat diha kang Cristo Jesus nga atong Ginoo: 12Nga kaniya may kaisug kita ug may pultahan niini nga pagsalig pinaagi sa atong pagtoo diha kaniya. 13Busa, ginapangayo ko kaninyo, nga dili kamo magmaluya tungod sa akong mga kasakit alang kaninyo, nga mao sila ang inyong himaya. 14Tungod niining hinungdan, ang akong mga tuhod ginaluhod ko sa Amahan. 15Nga gikan kaniya ginganlan ang tagsatagsa ka banay sa langit ug sa yuta, 16Nga unta itugot niya kaninyo, sumala sa mga pagkadato sa iyang himaya, aron palig-onon kamo uban ang gahum pinaagi sa iyang Espiritu diha sa tawo nga sa sulod; 17Aron si Cristo, pinaagi sa pagtoo, magpuyo diha sa inyong mga kasingkasing, aron nga kamo, sa gipagamut ug gipaugmad diha sa gugma, 18Mangalig-on kamo sa pagsabut uban sa tanang mga balaan, sa kasang-karon, ug sa gitas-on, ug sa kahabugon, ug sa kahaladmon, 19Ug sa pagkasayud sa gugma ni Cristo, nga nagalabaw sa tanang pag-ila, aron mapuno kamo sa tanang kahupnganan sa Dios. 20Karon alang kaniya nga arang makahimo ug labaw gayud sa labing madagayaon nga labaw sa tanan nga atong gipangayo kun gihunahuna, sumala sa gahum nga nagabuhat sa sulod nato, 21Kaniya ang himaya diha sa iglesia, ug diha kang Cristo Jesus, alang sa tanan nga mga kaliwatan ngadto sa mga katuigan nga walay katapusan. Amen.


text: 1Gidungog na nga may imoralidad diha kaninyo ug hilabihan kini kangil-ad nga bisan gani ang mga dili magtutuo wala makabuhat sa ingon. Gisuginlan ako nga may usa ka tawo nga nakigpuyo sa iyang ina-ina. 2Unya nagpasigarbo hinuon kamo! Angay unta nga masubo kamo ug papahawaon gikan sa inyong pundok ang nakabuhat niini. 3Bisan tuod layo ako kaninyo, kauban gihapon ako ninyo diha sa espiritu ug sa ngalan sa atong Ginoong Jesus, gihukman ko na ang naghimo niining mangil-ad nga butang, sama ra nga uban ako kaninyo. 4Sa inyong panagtigom, uban ako kaninyo diha sa espiritu pinaagi sa gahom sa atong Ginoong Jesus nga nakig-uban kanato. 5Itugyan kining tawhana kang Satanas aron laglagon ang iyang lawas ug ang iyang espiritu maluwas unya sa pagbalik sa Ginoo. 6Dili maayo nga magpasigarbo kamo! Nasayod kamo sa giingon, "Ang gamayng patubo makapatubo sa tibuok minasa." 7Isalikway ang daang patubo aron maputli gayod kamo. Unya mahisama kamo sa bag-ong minasa nga walay patubo sama sa matuod ninyong kahimtang. Kay si Cristo, ang nating karnero sa Kasaulogan sa Pagsaylo, gikahalad na. 8Busa himoon nato ang Kasaulogan sa walay paggamit sa pan nga sinambogan sa daang patubo nga mao ang patubo sa sala ug kalaw-ayan kondili sa pan nga walay patubo, ang pan sa kaputli ug sa kamatuoran. 9Sa sulat nga gipadala ko kaninyo, gisultihan ko kamo nga dili makighugoyhugoy sa mga tawo nga makihilawason. 10Ang gipasabot ko dili ang mga kalibotanon nga nagbuhat ug malaw-ay o ang mga hakog, o malapason sa balaod, o nagsimba sa mga diosdios kay kinahanglan man gayod nga sa hingpit mogawas kamo sa kalibotan aron paglikay kanila. 11Ang buot kong ipasabot mao nga dili kamo makighugoyhugoy sa usa ka tawo nga nag-angkon nga siya Cristohanon apan makihilawason o hakog, o nagsimba sa mga diosdios, o tigbutangbutang, o palahubog, o kawatan. Likayi bisan ang pagpakigsalo sa maong tawo. 12- 13Hinuon, dili ko katungdanan ang paghukom sa mga taga gawas. Ang Dios maoy maghukom kanila. Apan dili ba angay ninyong hukman ang inyong kaugalingong mga sakop? Sumala sa giingon sa kasulatan, "Papahawaa sa inyong pundok ang tawo nga daotan."


text: 1Mga anak, gisulatan ko kamo niini aron dili na kamo magpakasala. Apan kon may makasala, may manlalaban kita nga si Jesu-Cristo, ang matarong. Siya maoy mangatubang sa Amahan. 2Siya mao ang halad aron mapasaylo ang atong mga sala ug dili lang kay ang ato ra kondili ang mga sala usab sa tanang tawo. 3Kon tumanon nato ang mga sugo sa Dios, mapaniguro nato nga nakaila kita kaniya. 4Kon may moingon, "Nakaila ako sa Dios," apan wala magtuman sa iyang gisugo, bakakon kanang tawhana ug wala kaniya ang kamatuoran. 5Apan ang nagtuman sa iyang sugo, nahingpit diha kaniya ang gugma sa Dios. Mahibaloan nato nga nagkinabuhi kita sumala sa kabubut-on sa Dios pinaagi niini: 6ang nag-ingon nga siya anaa sa Dios kinahanglan magkinabuhi sama kang Jesu-Cristo. 7Minahal kong mga igsoon, dili bag-o ang sugo nga gisulat ko kaninyo. Karaan kining sugoa ug diha na kini kaninyo sukad pa sa sinugdan. Mao kini ang mensahe nga inyo nang nadungog. 8Apan bag-o kining sugoa nga gisulat ko kaninyo ug makita nga matuod kini diha kang Cristo ug diha usab kaninyo kay ang kangitngit miagi na ug ang matuod nga kahayag midan-ag na. 9Ang nag-ingon nga anaa siya sa kahayag apan nagdumot diay gihapon sa iyang isigkatawo anaa pa sa kangitngit. 10Ug ang nahigugma sa iyang isigkatawo anaa sa kahayag, busa walay bisan unsa diha kaniya nga makaangin sa uban ngadto sa pagpakasala. 11Apan ang nagdumot sa iyang isigkatawo anaa pa sa kangitngit. Naglakaw siya sa kangitngit ug wala masayod kon asa siya paingon kay gibutaan man siya sa kangitngit. 12Mga anak, nagsulat ako kaninyo kay gipasaylo na ang inyong mga sala tungod kang Cristo. 13Gisulatan ko usab kamong mga amahan kay nakaila man kamo kaniya nga diha nang daan sukad sa sinugdan. Gisulatan ko usab kamong mga batan-ong lalaki kay gibuntog man ninyo ang Yawa. 14Mga anak, gisulatan ko kamo kay nakaila man kamo sa Amahan. Ug gisulatan ko usab kamong mga amahan kay nakaila man kamo kaniya nga diha nang daan sukad pa sa sinugdan. Ug kamo usab, mga batan-on, gisulatan ko kay lig-on man kamo ug ang pulong sa Dios anaa man kaninyo ug gibuntog ninyo ang Yawa. 15Ayaw ninyo higugmaa ang kalibotan o bisag unsa nga iya sa kalibotan. Kon higugmaon ninyo ang kalibotan, wala kamo mahigugma sa Amahan. 16Kay ang tanang butang nga iya sa kalibotan—ang unodnong kahidlaw, ang tanang gikaibgan sa mga mata ug ang tanang gipasigarbo sa tawo—dili kini iya sa Amahan kondili iya sa kalibotan. 17Ang kalibotan ug ang tanan nga anaa niini nga gikaibgan sa mga tawo mangahanaw. Apan ang magbuhat sa kabubut-on sa Dios magpabiling buhi hangtod sa kahangtoran. 18Mga anak, duol na ang kataposan sa kalibotan! Nakadungog kamo nga moanhi ang Kaaway ni Cristo ug karon ania na ang daghang mga kaaway ni Cristo. Busa masiguro nato nga duol na gayod ang kataposan. 19Mibulag kanato kining mga tawhana kay dili man sila tinuod nga sakop sa atong pundok. Kon tinuod pang ato silang mga kauban, magpabilin unta sila kanato. Apan namiya sila aron mailhan gayod nga sila dili kauban nato. 20Apan kamo gidihogan niya nga Balaan busa nasayod kamong tanan sa kamatuoran. 21Gisulatan ko kamo dili tungod kay wala kamo masayod sa kamatuoran kondili tungod kay nasayod kamo niini ug nahibalo nga walay bakak nga maggikan sa kamatuoran. 22Karon, kinsa man ang bakakon? Ang bakakon mao kadtong nag-ingon nga si Jesus dili mao ang Cristo. Siya ang Kaaway ni Cristo kay gisalikway man niya ang Amahan ug ang Anak. 23Kay ang nagsalikway sa Anak nagsalikway usab sa Amahan ug ang midawat sa Anak midawat usab sa Amahan. 24Busa ampingi gayod ninyo ang mensahe nga inyong nadungog sukad pa sa sinugdan. Kay kon inyong ampingan diha sa inyong kasingkasing ang nadungog ninyo, magpabilin kamo kanunay diha sa Anak ug sa Amahan. 25Ug ang gisaad ni Cristo kanato mao ang kinabuhing dayon. 26Gisulatan ko kamo mahitungod niadtong buot mopahisalaag kaninyo. 27Apan gidihogan na kamo ni Cristo sa iyang Espiritu. Samtang ang iyang Espiritu anaa kaninyo, wala kamo magkinahanglan ug laing magtutudlo kay ang iyang Espiritu magtudlo kaninyo sa tanang butang ug matuod ang iyang itudlo kaninyo. Busa sunda ang itudlo sa Espiritu kaninyo ug pabilin kamo diha kang Cristo. 28Busa, mga anak, pabilin kamo diha kaniya aron makabaton kitag pagsalig ug dili maulaw nga moatubang kaniya sa iya unyang pag-abot. 29Nasayod kamo nga si Cristo matarong busa angay ninyong hibaloan nga ang tanan nga magbuhat sa matarong anak sa Dios.


text:
Giangkon ni Provincial Jail Warden Mr. Joselito Bituon atol sa pakighinabi sa
Bandilyo nga dili mapugngan ang pagpalusot sa ginadiling druga sa Provincial Jail
nunot sa mga inmates nga sagad nakombikto sa ginadiling druga.
Gibutyag ni Bituon nga sa miaging simana nakakompiskar ang Jail Guards og pakete
sa ginadiling druga nga naila nga shabu nga mibalor og 15 mil pesos. Dugang ni
Bituon nga walay manug-an sa mga inmates kon diin gikan ang maong pakete sa
shabu apan nailhan nila ang mipasa sa shabu ngadto sa laing inmate.
Nunot sa maong isyu si Provincial Warden Joselito Bituon mitaho sa Provincial
Monthly meeting nga gakinahanglan og pundo alang sa pagbutang og CCTV
Camera sa sulod sa Provincial Jail kini aron pagmonitor sa mga illegal nga
kalihokan sa sulod ilabi na ang pagpalusot sa ginadiling druga.
Gibutyag ni Bituon nga mokabat og 100 thousand pesos ang pundo nga iyang
gipangayo sa Kagamhanan og gilaoman niya nga maemplementar kini sa dili
ma pa mahuman ang tuig 2014. Dungan sa maong pundo lakip usab niini ang
iyang gipangayong dugang pundo alang sa kunsomo sa mga binilanggo, sanglit
nagkadaghan ang mga inmates nagkulang na usab kini og puno.
Kahibaloan nga 50 pesos lamang ang budget sa kaon sa matag inmate matag
adlaw, sa kasamtangan aduna nay 312 ka inmates ang Provincial Jail, 298 ang
lalaki, 14 ang mga babayeng inmates.
Patay ang usa ka Lalaki human gipusil kaganihang buntag duol sa Bus terminal,
Klaro M. Recto st. Syudad sa Bayawan. Ang biktima naila sa ngalang Winnie
Mabilog, hingkod taga Bayawan.
Si PSI Abel Laborte Hepi sa Syudad sa Bayawan nga nahinabi sa Bandilyo miasoy
nga Dead on Arrival ang biktima pag-abot sa Bayawan Distric Hospital tungod sa
grabeng naakon niini nga mga samad pinusilan sa nagkadaiyang bahin sa iyang
lawas.
Sumala pang Laborte nga gituhoang gisundan na ang biktima samtang nanaug kini
gikan sa Bus nga gisakyan niini dayon gipusil sa makadaghan ang biktima sa wala
mailhing suspetsado nga nagsakay og Motorseklo human daling misibat human sa
pagpamusil.
Giklaro ni Laborte nga sayop ang pagtuo sa uban nga Politiko ang motibo sa
pagpusil sa nasangpit nga biktima, sanglit mas gihatagan nila karon og gibug-aton
ang Love Triangle nga maoy gitumbok nga motibo sa maong pagpamusil.
Hinuon giklaro ni Laborte nga nakuha sa Kapulisan ang Plate number sa motor
nga gisakyan sa mga Kriminal og gisusi na kini sa LTO kon kinsa ang nanag-iya sa
maong Motorsiklo aron matumbok kon kinsa ang mga kriminal.
Dakong supak ang mga Driver Operators sa Syudad sa Dumaguete lambigit sa
pagpangolekta og terminal fee sa Dumaguete Integrated Transfort Terminal sa
Barangay Calindagan ning Syudad.
Niadtong Biyernes sa Buntag mihimo og Strike ang mga Draybers sa City Limit
ning Syudad. Si Mr. Edgar Mercado Presidente sa DAMODA (Dumaguete Amlan
Operators Drivers association) nga nahinabi sa Bandilyo mibutyag nga gihimo nila
ang pag-strike sanglit wala sila makauyon sa 10 pesos nga kolekta matag biyahe
alang sa Terminal fee sa paggamit sa Integrated Transport Terminal.
Dugang ni Mercado nga sakit alang kanila ang tag 10 pesos nga kolekta matag
biyahe ilabi na nga sagad sa mga biyahe “Antog” kini. Ang Antog kalagmitan na
nga practice sa mga draybers kon dili sila ganahan nga mohulat sa ilahang turno
sa terminal.
Samtang sa laing bahin si Vice Mayor Wodroo Maquiling nga nahinabi sa
Bandilyo misaysay nga mao na kini ang reaksyon sa mga draybers sa pagpatuman
sa ordinansa sa Syudad lambigit sa pagpatuman sa Terminal Fee. Giklaro ni
Maquiling nga ang tumong sa Terminal fee mao ang paggamit niini pagmentinar
sa operasyon sa Integrated Transport Terminal sa Syudad.
Giklaro ni Maquiling nga natural lamang kini nga reaksyon sa mga Draybers sanglit
bag-o paman napatuman ang ordinansa, nunot usab niini, naanad na nga walay
kolekta ang mga draybers alang sa Terminal fee hinungdan nga naanad sila og
Libre. Sumala pang Maquiling nga sanglit sa Syudad sila nanginabuhi, natural
lamang usab nga mangayo og pahat ang Syudad gikan sa ilang kinitaan.
Dugang giklaro ni Maquiling nga wala usab kini magpasabot nga dili na pweding
mausab pa ang ordinansa, pero hangyo niya sa mga Draybers nga hatagan usa og
lugway nga mapatuman ang maong ordinansa kay napasar og aprobado naman
kini sa Provincial Board.
Gisikop sa Kapulisan sa Dakbayan sa Giuhulngan ang usa ka lalaki human manion
og armas sa may Sityo Colo, Barangay Poblacion sa maong Syudad sayo sa
kagabion.
Sa imbestigasyon usa ka Roben Quijano ang mitaho sa buhatan sa Kapulisan
nga dunay nanion og Armas sa maong dapit, hinungdan nga daling miresponde
ang team sa Kapulisan. Ang nailhang usa ka Edgar Omboy Alcosero, 47,
minyo nagpuyo sa Barangay Balogo, kasamtangan nga nagpuyo sa E- Velligas st.
Barangay Poblacion sa Dakbayan.
Dugang imbestigasyon nasayran nga ilalom sa ilimnong makahubog ang suspek
ug nanion kini sa iyang dalang armas ngadto sa biktima nga si Arditha Alcosero
Logioy, 52, igsoon sa suspek.
Samtang usa ka Bernie Montemayor boarder sa biktima ang mi turn-over sa 38
cal. Rev Pistol nga adunay 3 ka buhing bala niini. Ang suspetsado kasamtangan
nga nagtingkagol sa karsel sa PNP sa nasangpit nga Syudad samtang pasakaan kini
sa tukmang kaso sa paghupot sa illegal nga armas.
Sa miaging semana duha ka pagpamusil sa Syudad sa Dumaguete ang nahitabo
nga hangtod karon wala pay suspek ang kapulisan.
Gipusil patay sayo sa kadlawon sa Canday-ong, Calindagan ning Dakbayan sa
Dumaguete, ang biktima nailang usa ka Rodulfo Decen, 40, nagpuyo sa Purok
Mutya, Canday-ong, Calindagan ning Dakbayan.
Samtang suspetsado riding in tandem maoy mipusil sa biktima. Daling gidala sa
SUMC ang biktima apan nakabsan kini sa kinabuhi.
Samtang Sayo sa buntag sa Agusto 28, 2014 sa may alas 5:00 ang takna laing
lalaki ang gipusil sa Piapi Beach ning Syudad sa laing riding in tandem, ang biktima
naila usa ka Jimbo Logronio, hingkod, taga Barangay Batinguel ning Syudad. Ang
biktima naigo sa iyang liog, dali kining gidala sa NOPH sa niresponding Kapulisan
sa Dumaguete pinanguluhan ni PSUPT. James T. Gofort.
Hangtod ning tungora blanko pa ang Kapulisan sa mga suspetsado nga mipusil sa
mga nasangpit nga biktima.
Inahan nalandig sa tambalanan human gidunggab sa kaugalingong anak niini alas
2:30 sa hapon sa Barangay Mangnao ning Syudad sa Dumaguete. Ang biktima
naila sa ngalang Calumba Casino, 78, minyo, lumad nga taga Barangay Batangan,
Lungsod sa Bindoy ning Lalawigan.
Samtang ang suspetsado iyang anak nga si Helter Casino, hingkod nagpuyo usab
sa maong dapit.
Ang biktima nakaangkon kini ug duha ka samad dinunggaban sa iyang lawas, usa
sa iyang dunggan, usa usab sa likod nga bahin sa iyang lawas, hinungdan nga dali
kining gidala sa Holy Child Hospital ning Syudad sa niresponding Team sa Quick
Response Team sa PNP Dumaguete sa pangulo ni PO2 Jardencio ug kaubanan.
Sa imbestigasyon sa Bandilyo, ang biktima miasoy nga igo lamang siyang
nagpakita og picture sa iyang anak apan sa iyang kakurat kay sa kalit lang kalit
kining midunggab kaniya sa dala niining kotselyo.
Giangkon usab sa biktima nga ang adunay deperensya sa panghuna-huna ang
iyang anak nga midunggab kaniya. Daling giaresto sa Kapulisan ang suspek og
gibalhog kini sa Bilanggoan. Samtang gihikay ang pagpabalhin sa suspek ngadto sa
Talay Rehabilitation center. Samtang luwas na usab ang kahimtang sa inahan nga
biktima.
Usa ka Press Conference ang gipahigayon sa mga Faculty and Staff, Member sa
Board of Regents, Vice President sa Administration Dr. Peter Dayot pagbutyag sa
ilang gihimong lakang aron mapalagpot si NORSU President Dr. Vicente Don Real
sa pwesto.
Si Dr. Peter Dayot Vice President sa Administrasyon sa tunghaan ang mibutyag
sa mga local nga Media nga moatras na siya sa iyang suporta sa Administrasyon sa
pamunoan ni Dr. Vicente Don Real sa mga rason nga wala kin makatuman sa iyang
mga gimbuhaton sa Tunghaan isip Presidente.
Dugang pagbutyag ni Dr. Dayot nga perming dili makita sa Tunghaan ang
Presidente, wala usab kini kon dunay mga kalihokan sa tunghaan. Sukad usab
milingkod si Dr. Real isip Presidente wala kini mohimo og konsultasyon sa mga
tinun-an, sa mga buhatan sa mga magtutudlo ug sa mga Staff sa maong tunghaan.
Nakita usab ni Dr. Dayot nga naapiktohan na ang sistema sa Tunghaan ingon
nga naapektuhan na ang mga studyante diha sa ilang pagtuon tungod sa mga
gipakitang dili maayo nga pagdumala sa Presidente.
Si Mr. Ruth Cabanlet Miyembro sa Board of Regents misaysay usab nga duna na
silay mga lakang nga gihimo sama sa gipahigayon nga Signature campaign aron
mapahawa sa pwesto si Dr. Real. Ang petition later ug signature campaign ila na
usab kining isubmitar sa Regional nga buhatan sa CHED (Commission on Higher
Education) aron mahatagan og dinaliang aksyon ang ilang mga reklamo batok sa
Presidente sa NORSU.
Nunot sa mga wala pa masulbad nga mga krimen sa Syudad sa Dumaguete,
kini gikomentaryuhan sa usa ka Konsehal nga dunay pagkulang ang Local nga
kagamhanan.
Si Hon. Antonio “Tonyrems” Remollo Konsehal sa Syudad sa Dumaguete misaysay
nga ang mga krimen sa Syudad nga walay kasulbaran, kini tungod kay dunay
pagkulang ang Local nga Kagamhanan ingon nga nagkulang usab ang Kapulisan sa
ilang katungdanan isip tigpatuman sa Balaod.
Dugang ni Remollo nga gihatagan pa unta sa dugang pagtagad sa Mayor ang
kabililhon sa Kahusay og kalinaw sa Syudad, ingon nga palig-onon unta ang
security measures sa Syudad aron malikayan ang mga nagkadaiyang krimen
sa Syudad nga maoy gikahadlokan sa taga laing dapit nga dili na unya niya
patunghaon ang ilang mga kabataan sa inilang University City ang Syudad sa
Dumaguete.
Wala ka eskapo sa Kapulisan ang usa ka Batan-on human kini masakpan sa akto
nga nagpapatad og illegal nga sugal kon swertres sa Barangay Calamba, Syudad sa
Giuhulngan kagahapong adlawa.
Ang suspetsado naila sa nganlang Jay-R Dela Pena Ferolino, 20, minyo, lumad nga
taga Sityo Bitoclan sa nasangpit nga Barangay.
Mga ebidensya nga nakuha gikan sa iyang posisyon mao ang; 1 ka blue ballpen, 2
pcs sa tag 50 peso bill, 3 pcs sa 20 peso bill, 1 stub.
Ang nasikop nga suspetsado nagtingkagol kini karon sa Karsel sa PNP Guihulngan,
nag-atubang sa kasong kalapasan sa RA 8297 kon pagpahigayon sa illegal nga
sugal kon swertres.
Samtang sa laing bahin, si PSI Poblete Hepe sa Dakbayan namahayag
nga ang pagkasikop kang Ferolino base kini sa ilang hugtanong kampanya kontra
illegal nga sugal particular ang sugal nga swertres.
Gikalipay sa mga Lumulopyo sa Seniora Ascion, Barangay Calo, Lungsod sa San
Jose ning Lalawigan ang dragging sa Camandagan River nga gisugdan niadtong
Julyo 3 ning tuiga.
Human sa taho nga daghang wala makauyon sa maong kalihokan sa maong
dapit, ang Radyo Bandilyo daling mihimo og aksyon kalabot sa maong taho. Apan
sukwahi sa mga taho kay base sa mga interview nga atong gihimo, halos uyon man
ug gikalipay sa mga lumulupyo sa maong dapit ang maong operasyon sa dragging.
Si Joselito Larena nga maoy dunay permit sa dragging operation sa maong dapit
nga nahinabi sa Bandilyo miangkon nga sa una nilang operasyon sa dragging,
daghang supak kay nagtuo ang mga residente nga makadaot kanila ang maong
kalihukan. Apan sa dihang nakita sa mga lumulupyo nga gihimoan sila og dalan
nga kaagian na ug 4-wheel vehicle ingon nga dali na silang makapasulod o gawas
sa ilang mga produkto ngadto sa merkado, samtang dugang panginabuhian usab
sa mga lumulopyo nga walay trabaho ka nakatrabaho man kini sa operasyon.
Nilalom usab ang suba nga mabaw kayo nga hinungdan nga daling silang
mabahaan kon dunay kusog nga ulan.
Samtang si Barangay Kapitan Richard Grandcapal sa Barangay Calo, San Jose,
mi issue kini og Sertipiko ngadto sa operator sa maong proyekto. Pagtugot nga
pwedi silang makapadayon sa ilang trabaho. Sa interview sa Bandilyo, si Kapitan
Grandcapal mibutyag nga nalipay siya sa maong proyekto kay gikalipay man usab
kini sa mga lumulopyo. Pamahayag sa Kapitan nga dali na unyang makasulod ang
ambulansya kon dunay manginahanglan og medical assistant sa maong sityo.
Ang nasangpit nga dragging project gi-operate kini sa HN Trading pinaagi ni Mr.
Nestor Lim ubos sa pagtugot ni Gobernor Degamo.


text: 1Apan, pamati karon, Oh Jacob akong alagad, ug Israel nga akong pinili. 2Mao kini ang giingon ni Jehova nga nagbuhat kanimo, ug nag-umol kanimo gikan sa tagoangkan, nga maoy magatabang kanimo: Ayaw kahadlok, Oh Jacob nga akong alagad; ug ikaw, Jeshurun, nga akong pinili. 3Kay magabubo ako ug tubig kaniya nga giuhaw, ug mga sapa sa ibabaw sa mamala nga yuta: ako magabubo sa akong Espiritu sa ibabaw sa imong kaliwat, ug ang akong panalangin sa imong kaanakan: 4Ug sila manubo sa taliwala sa balili, ingon sa mga tangbo sa daplin sa mga alagianan sa tubig. 5Ang usa moingon: Ako kang Jehova: ug ang usa motawag sa iyang kaugalingon sa ngalan ni Jacob; ug ang usa mosulat sa iyang kamot kang Jehova, ug magbansagon sa iyang kaugalingon sa ngalan sa Israel. 6Mao kini ang giingon ni Jehova, ang hari sa Israel, ug ang iyang Manunubos, si Jehova sa mga panon: Ako mao man ang nahauna, ug ako mao man ang naulahi, ug gawas kanako wala nay Dios. 7Ug kinsay ingon kanako, motawag ug mopahayag niini, ug mopahimutang niana sa kahusay alang kanako, sukad sa akong pagpahaluna sa karaang katawohan? ug ang mga butang nga umalabut, ug kana nga magakahinabo, pasagdi nga ipahayag nila. 8Ayaw kamo kahadlok, ni malisang kamo: wala ba nako ikapahayag kanimo sa karaan, ug gipakita kini? ug kamo mao ang akong mga saksi. Aduna bay usa ka Dios gawas kanako? Oo, walay laing Bato; ako wala makaila ug usa. 9Sila nga nanagkulit ug usa ka linilok nga larawan silang tanan lonlon kakawangan; ug ang mga butang nga ilang gikalipayan dili magapulos; ug ang ilang kaugalingon nga mga saksi dili makakita, ni makaila: aron nga sila pagapakaulawan. 10Kinsay nakagkulit sa usa ka dios, kun nakagtunaw ug usa ka larawan nga walay kapuslanan? 11Ania karon, ang tanan niyang mga kadapig pagapakaulawan; ug ang mga magbubuhat, sila gikan sa mga tawo: papundoka silang tanan, patindoga sila; sila mangahadlok, sila pagapakaulawan sa tingub. 12Ang panday sa puthaw nagabuhat ug usa ka wasay, ug nagabuhat diha sa mga baga, ug nagagama niini uban ang mga mazo, ug nagabuhat niini sa iyang kusganong bukton: oo, siya gigutom ug nawad-an sa iyang kusog; siya wala mag-inum ug tubig, ug naluya. 13Ang panday sa kahoy nagapahaluna sa usa ka pitik; ginabadlisan niya kini sa usa ka lapis; ginahinloan niya kini sa mga cepilla, ug ginabadlisan niya kini sa compas, ug gihitsuraan niya kini sama sa dagway sa usa ka tawo, sumala sa kaanyag sa usa ka tawo, aron magpuyo sa sulod sa usa ka balay. 14Siya nagaputol kaniya ug mga cedro, ug nagakuha sa encina ug alcornoque, ug nagapalig-on alang sa iyang kaugalingon usa sa mga kahoy sa lasang: siya nagatanum ug kahoy nga haya, ug ang ulan nagapatubo niini. 15Unya kini mao man ang pagasunogon sa usa ka tawo; ug siya mokuha gikan niini, ug magadangka sa iyang kaugalingon; oo, siya magahaling niini, ug magaluto ug tinapay: oo, siya magabuhat ug usa ka dios, ug magasimba niini; siya magabuhat niini ug usa ka linilok nga larawan, ug magahapa siya sa atubangan niana. 16Ginasunog niya ang ubang bahin niini sa kalayo; tungod sa ubang bahin niini siya magakaon ug unod; siya magatapa ug tinap-anan, ug mabusog; oo, siya magadangka sa iyang kaugalingon ug magaingon: Aha, ako hing-initan na, ako nakakita na sa kalayo. 17Ug ang salin niini siya magahimo ug usa ka dios, nga mao ang iyang linilok nga larawan; siya magahapa sa atubangan niini ug magasimba, ug nagapangamuyo niini, ug magaingon: Luwasa ako; kay ikaw mao ang akong dios. 18Sila wala makaila, ni makasabut: kay iyang gitaptapan ang ilang mga mata, aron sila dili makakita; ug ang ilang mga kasingkasing, aron sila dili makasabut. 19Ug walay nahinumdum, ni anaay kaalam ni pagsabut aron sa pag-ingon: Gisunog ko ang usa ka bahin niana sa kalayo; oo, ako usab nakagluto ug tinapay sa ibabaw sa mga baga niini; ako nakagtapa ug unod ug nakaon ko kini: ug himoon ko ang salin niini nga usa ka dulumtanan? mohapa ba ako sa atubangan sa punoan sa usa ka kahoy? 20Siya nagakaon sa mga abo; usa ka linimbongan nga kasingkasing nakapasalaag kaniya; ug siya dili makaluwas sa iyang kalag, ni makaingon: Wala ba ing bakak sa akong too nga kamot? 21Hinumdumi kining mga butanga, Oh Jacob, ug Israel; kay ikaw mao ang akong alagad: giumol ko ikaw; ikaw mao ang akong alagad: Oh Israel, ikaw dili ko hikalimtan. 22Gipapas ko, ingon sa usa ka mabaga nga panganod, ang imong mga kalapasan, ug, ingon sa usa ka panganod, ang imong mga sala: bumalik ka kanako; kay gilukat ko na ikaw. 23Panag-awit, Oh kamong mga langit, kay si Jehova naghimo niini; panagsinggit, kamong mga ubos nga mga dapit sa yuta; humunat sa pagawit, kamong mga bukid, Oh lasang, ug ang tagsatagsa ka kahoy nga anaa niini: kay si Jehova naglukat kang Jacob, ug maghimaya sa iyang kaugalingon diha sa Israel. 24Mao kini ang giingon ni Jehova, ang imong Manunubos, ug siya nga nag-umol kanimo gikan sa tagoangkan: Ako mao si Jehova, nga nagbuhat sa tanang mga butang; nga mao lamang ang nakagbuklad sa mga langit; nga nagakatag sa yuta (kinsa bay uban kanako?); 25Nga nagapakyas sa mga timaan sa mga bakakon, ug nagahimo nga buang sa mga bakakong magtatagna: nga nagapasibug sa mga tawo nga maalam, ug nagahimo sa ilang kahibalo nga binuang; 26Nga nagapamatuod sa pulong sa iyang alagad, ug nagabuhat sa tambag sa iyang mga sulogoon; nga nagaingon mahatungod sa Jerusalem: Siya pagapuy-an; ug mahatungod sa mga ciudad sa Juda: Sila pagatukoron, ug pagapatindogon ko ang mga dapit nga kamingawan niini; 27Nga nagaingon sa kahiladman: Mamala ka, ug ako magapamala sa imong mga suba; 28Nga nagaingon mahitungod kang Ciro: Siya mao ang akong magbalantay sa carnero, ug magabuhat sa tanan nakong nahimut-an, bisan sa pag-ingon pa mahitungod sa Jerusalem: Siya pagatukoron; ug mahitungod sa templo: Ang imong patukoranan igapahaluna.


text: 1Karon sa ikakaluhaan ug upat ka adlaw niining bulana, ang mga anak sa Israel nanagkatigum sa pagpuasa ug may saput nga sako, ug yuta sa ulo nila. 2Ug ang kaliwat sa Israel mingbulag sa ilang kaugalingon gikan sa tanang mga lumalangyaw, ug nanagtindog ug nanagsugid sa ilang mga sala, ug sa mga kadautan sa ilang mga amahan. 3Ug sila mingtindog sa ilang dapit ug mingbasa gikan sa basahon sa Kasugoan ni Jehova nga ilang Dios sulod sa usa ka ikaupat nga bahin sa adlaw; ug sa laing ikaupat nga bahin sila nanagsugid, ug nanagsimba kang Jehova nga ilang Dios. 4Unya mingtindog sa ibabaw sa hagdanan sa mga Levihanon, si Jesua, si Bani, si Cadmiel, si Sebanias, si Bunni, si Serebias, si Bani, ug si Chenani, ug mingsinggit sa usa ka makusog nga tingog kang Jehova nga ilang Dios. 5Unya ang mga Levihanon, si Jesua, ug si Cadmiel, si Bani, si Hosabnias, si Serebias, si Odaias, si Sebanias, ug si Pethaia, ming-ingon: Tindog ug dayega ninyo si Jehova nga inyong Dios sukad sa walay katapusan hangtud sa walay katapusan; ug dalayegon ang imong mahimayaong ngalan, nga labaw sa tanang panalangin ug pagdayeg. 6Ikaw si Jehova, bisan ikaw lamang; ikaw ang nagbuhat sa langit, ang langit sa kalangitan, lakip ang tibook nilang panon, sa yuta ug sa tanang mga butang nga anaa sa ibabaw niana, sa mga dagat ug sa tanang anaa kanila, ug ikaw nagbantay kanilang tanan; ug ang panon sa langit nagasimba kanimo. 7Ikaw si Jehova ang Dios, nga nagpili kang Abram, ug nagdala kaniya gikan sa Ur sa mga Caldeahanon, ug naghatag kaniya sa ngalan nga Abraham, 8Ug nakakaplag sa iyang kasingkasing nga matinumanon sa imong atubangan, ug naghimo ug usa ka tugon uban kaniya sa paghatag sa yuta sa Canaanhon, sa Hetehanon sa Amorehanon, ug sa Perezehanon, ug sa Jebusehanon, ug sa Gergesehanon, sa paghatag niini sa iyang kaliwat, ug natuman ang imong mga pulong; kay ikaw matarung. 9Ug ikaw nakakita sa kasakit sa among mga amahan didto sa Egipto, ug nakadungog sa ilang pagsinggit didto sa daplin sa Dagat nga Mapula, 10Ug nagpakita sa mga ilhanan ug mga katingalahan kang Faraon, ug sa tanan niyang mga alagad, ug sa tibook katawohan sa iyang yuta; kay ikaw nahibalo nga sila nagpagarbo batok kanila; ug gipabantug mo ang imong ngalan, ingon niining adlawa. 11Ug imong gibahin ang dagat sa atubangan nila, mao nga sila ming-agi sa kinataliwad-an sa dagat ibabaw sa mamala nga yuta; ug ang ilang mga manglulutos imong gipanambug ngadto sa kahiladman, ingon sa usa ka bato ngadto sa dakung dagat. 12Labut pa, sa usa ka haligi nga panganod ikaw nagmando kanila sa adlaw; ug sa haligi nga kalayo sa pagkagabii, aron sa pagbanwag kanila sa dalan nga ilang pagaagian. 13Ikaw usab mikunsad ibabaw sa bukid sa Sinai, ug nakigsulti kanila gikan sa langit, ug mihatag kanila sa matarung nga mga tulomanon ug matuod nga mga balaod, maayong kabalaoran ug mga sugo. 14Ug nagpahibalo kanila sa imong balaang adlaw nga igpapahulay, ug nagsugo kanila ug mga sugo, ug kabalaoran, ug usa ka Kasugoan, pinaagi kang Moises nga imong alagad, 15Ug naghatag kanila sa tinapay sa ilang kagutom gikan sa langit, ug nagpatubod alang kanila sa tubig nga gikan sa bato alang sa ilang kauhaw, ug nagsugo kanila nga moadto sila sa pagpanag-iya sa yuta nga imong gipanumpa nga ihatag kanila. 16Apan sila ug ang among mga amahan nanagpagarbo, ug nanagpatikig sa ilang liog, ug wala mamati sa imong mga sugo, 17Ug nanagdumili sa pagsugot, ni managpalandong sila sa imong mga katingalahan nga imong gibuhat sa taliwala nila, apan nagpatikig sa ilang liog, ug sa ilang pagsukol nanagtudlo ug usa ka capitan aron sa pagbalik ngadto sa ilang pagkaulipon. Apan ikaw usa ka Dios nga andam sa pagpasaylo, hupong sa gracia ug maloloy-on, mahinay sa kasuko, ug madagayaon sa mahigugmaong-kalolot, ug wala magsalikway kanila. 18Oo, sa diha nga sila minghimo ug usa ka tinunaw nga nating vaca, ug ming-ingon: Kini mao ang imong Dios nga nagdala kanimo gikan sa Egipto, ug naghimo sa dakung paghagit sa pagpakasuko; 19Apan ikaw sa imong pinilo-pilo nga mga kalooy wala mosalikway kanila didto sa kamingawan: ang haligi nga panganod wala mobiya sa ibabaw nila sa adlaw, aron sa pagtultol kanila sa dalan; ni ang haligi nga kalayo sa pagkagabii, aron sa pagbanwag kanila sa kahayag, ug sa alagianan nga ilang pagaagian. 20Ikaw usab naghatag sa imong maayong Espiritu aron sa pagtudlo kanila, ug wala magtungina sa manna gikan sa ilang baba, ug naghatag kanila sa tubig alang sa ilang kauhaw. 21Oo, kap-atan ka tuig nga ikaw nag-alima kanila didto sa kamingawan, ug walay nakulang kanila; ang ilang mga bisti wala mangadaan, ug ang ilang mga tiil wala manghupong. 22Labut pa, ikaw naghatag kanila ug mga gingharian ug mga katawohan, nga imong gibahinbahin sumala sa ilang mga pahat: busa ilang gipanag-iya ang yuta sa Sihon, bisan ang yuta sa hari sa Hesbon, ug ang yuta sa Og nga hari sa Basan. 23Ang ilang mga anak usab imong gipasanay ingon sa mga bitoon sa langit, ug imong gidala ngadto sa yuta sumala sa imong gipamulong sa ilang mga amahan, nga sila mangadto aron sa pagpanag-iya niini. 24Busa ang mga anak nangadto ug nanag-iya sa yuta, ug gidaug mo sa atubangan nila ang mga pumoluyo sa yuta, ang mga Canaanhon, ug gihatag sila sa ilang mga kamot, uban sa ilang mga hari, ug ang mga katawohan sa yuta, aron nga sila makabuhat kanila sumala sa ilang buot pagabuhaton. 25Ug ilang gipanguha ang mga ciudad nga kinutaan, ug usa ka matambok nga yuta, ug gipanag-iya ang mga balay nga puno sa mga maayong butang, mga tangke nga kinalot, kaparrasan, ug mga kaolivahan, mga kahoy nga nangaputos sa mga bunga: busa sila nangaon, ug nangabusog, ug nangatambok, ug nanagkalipay sa ilang kaugalingon tungod sa imong dakung kaayohan. 26Bisan pa niana sila nanagmasukihon, ug mingsukol batok kanimo, ug gitalikdan nila ang imong Kasugoan, ug gipamatay ang imong mga manalagna nga nanagpamatuod batok kanila aron sa pagpabalik kanila nganha kanimo pag-usab, ug sila nanagbuhat sa mga dagkung paghagit sa pagpakasuko. 27Busa ikaw nagtugyan kanila ngadto sa kamot sa ilang mga kabatok nga nagsakit kanila: ug sa panahon sa ilang kalisdanan sa mingtu-aw sila kanimo, ikaw nagpatalinghug gikan sa langit; ug sumala sa imong pinilo-pilo nga mga kalooy ikaw mihatag kanila ug mga manluluwas nga mingluwas kanila gikan sa kamot sa ilang mga kabatok. 28Ugaling sa tapus nga sila nakapahulay, nanaghimo sila ug dautan pag-usab sa imong atubangan, busa sila gibiyaan mo diha sa kamot sa ilang mga kaaway, mao nga sila namunoan ibabaw kanila: ngani sa mingbalik sila, ug mingsangpit kanimo, ikaw nagpatalinghug gikan sa langit; ug sa nakadaghan ikaw nagluwas kanila sumala sa imong mga kalooy. 29Ug nagpamatuod ka batok kanila aron nga madala mo sila pag-usab ngadto sa imong Kasugoan. Ugaling sila nagmapahitas-on pa gayud ug wala mamati sa imong mga sugo. Apan sila nakasala batok sa imong mga tulomanon (nga kong ang usa ka tawo magatuman, siya magakinabuhi tungod kanila), ug gipatalikod ang mga abaga, ug gipatikig ang ilang liog, ug wala mamati. 30Ngani sa daghang katuigan ikaw nag-antus kanila, ug nagpamatuod batok kanila pinaagi sa imong Espiritu pinaagi sa imong mga manalagna: ugaling wala gayud sila mamati: busa imong gihatag sila ngadto sa kamot sa mga katawohan sa kayutaan. 31Bisan pa niana tungod sa imong pinilo-pilo nga mga kalooy ikaw wala molaglag ni mosalikway kanila; tungod kay ikaw ang usa ka Dios nga puno sa gracia ug kalooy. 32Busa karon, Dios namo, ang daku, ang makagagahum, ug ang makalilisang nga Dios, nga nagabantay sa tugon ug sa mahigugmaong-kalolot, ayaw pagsud-onga nga daw diyutay lamang sa imong atubangan ang tanang mga kasakit, nga mingdangat kanamo, sa among mga hari, sa among mga principe, ug sa among mga sacerdote, ug sa among mga manalagna, ug sa among mga amahan, ug sa tanan mong katawohan, sukad sa panahon sa mga hari sa Asiria hangtud niining adlawa. 33Apan ikaw matarung sa tanan nga mingdangat kanamo; kay ikaw nagmaminatud-on, apan kami nagbuhat sa kadautan; 34Ni ang among mga hari, ang among mga principe, ni ang among mga sacerdote, ni ang among mga amahan, nanagbantay sa imong Kasugoan, ni mingpatalinghug sa imong mga sugo ug sa imong mga pagpamatuod diin ikaw nagpamatuod batok kanila. 35Kay sila wala mag-alagad kanimo sa ilang gingharian, ug sa imong dakung kaayohan nga imong gihatag kanila, ug sa daku ug matambok nga yuta nga imong gihatag sa ilang atubangan, ni mingtalikod sila gikan sa ilang dautan nga mga buhat. 36Ania karon, kami mga ulipon niining adlawa, ug tungod sa yuta nga imong gihatag sa among mga amahan aron sa pagkaon sa mga abut niana ug sa tanang maayo niana, ania karon, kami mga ulipon niining yutaa. 37Ug kini mihatag ug daghang abut sa mga hari nga imong gipahari kanamo tungod sa among mga sala: sila usab may gahum sa among mga lawas, ug sa among mga vaca, sumala sa ilang kabubut-on, ug kami ania sa dakung kasakit. 38Ug ngani tungod niining tanan kami naghimo ug usa ka matinumanong tugon, ug gisulat kini: ug ang among mga principe, ang among mga Levihanon, ug ang among mga sacerdote, nanagtimaan niini.